
Pismo Sestrama 
O SAVRŠENOM ŽIVOTU 


A 


PREDGOVOR 

Ovo Pismo redovnicama napisao je veliki filo- 
zof, teolog i mistik Bonaventura, naučitelj i svetac 
katoličke Crkve. Bonaventura se rodio u Bagno- 
reggio kod Viterba u Italiji 1217, studirao u Parizu 
1236 — 1242, gdje je stupio u Franjevački red 1243. 
Doktorat teologije postigao je na Sorboni 1252. Pro- 
fesorsku stolicu na Sorboni dobio je sa sv. Tomom 
Akvinskim tek 1257. Iste godine izabran je za ge- 
neralnog ministra Franjevačkog reda. God. 1273. 
Grgur X ga je imenovao kardinalom i nadbiskupom 
u Albanu. Umro je na Drugom bonskom saboru 
15. 7. 1274. Svetim ga je proglasio Siksto IV 1482, 
crkvenim naučiteljem Siksto V 1588. 

Iako je umro razmjerno mlad, ostavio je iza 
sebe brojna filozofska, teološka, egzegetska i mi- 
stička djela, velik broj spisa o redovništvu, pisama 
i propovijedi. 

Od mističkih djela najpoznatije mu je i najči- 
tanije djelo Itinerarium mentis in Deum (na hrvat- 
skom objavljeno pod naslovom Put duha k Bogu, 
preveo dr Marije Sikić, izdala Kršćanska sadašnjost 
1974), zatim De triplici via, Solilo^uium, Lignum 
vitae, Vitis mystica seu tractatus de Passione Do- 
mini, De sex alis Seraphim, De regimine vitae, De 

perfectione vitae ad Sorores, Collationes in Hexae- 
meron. 

Prema Bonaventuri sve se znanosti svode na 
teologiju, a teologija uvire u mistiku. Znanost polazi 
od svagdanjeg i povijesnog iskustva i završava u re- 
ligioznom iskustvu. Filozofija bez teologije ne vri- 
jedi, jer je pali čovjek bitno usmjeren na Krista. 
Bonaventurina filozofsko-teološka misao počiva na 
Augustinu a obilno se služi i Aristotelom. Teologija 
mu je kristocentrična, mistika stoji pod utjecajem 
sv. Bernarda i Huge od sv. Viktora, a osobito pod 
utjecajem sv. Franje Asiškog. Promatrajući stvoro- 
ve i diveći im se, sa zahvalnošću duša se diže do 
ekstatičnog sjedinjenja s Bogom. Leon XIII Bona- 
venturu naziva »prvakom mistika«. 

Pismo redovnicama (De perfectione vitae ad So- 
rores) spada među uspjela Bonaventurina mistična 
djela. Prema običaju onoga vremena, nigdje se u 
tekstu ne spominje Bonaventura kao autor. Iz tek- 
sta se, međutim, jasno vidi da ga je pisao franjevac 
(usp. pogl. 2, br. 1; pogl. 3, br. 7). Sadržaj i stil 
odaju Bonaventuru. Svi stari rukopisi i najstarija 
tiskana izdanja, ako uopće spominju autora, pripi- 
suju djelo sv. Bonaventuri. Pismo je naslovljeno na 
neku opaticu Reda sv. Klare, kako se to jasno vidi 
iz teksta. Ponekad pisac govori sestrama u množini. 
U većini latinskih rukopisa upotrebljava riječ so- 
ror = sestra. Neki rukopisi ipak ustrajno upotreb- 
ljavaju riječ Mater = majka. U našem prijevodu sli- 
jedili smo većinu. 

Koja bi to opatica bila, ne da se sa sigurnošću 
utvrditi. Izdavači Bonaventurinih Sabranih djela 
(Quarracchi) smatraju vjerojatnim da se radi o Iza- 
beli, sestri francuskog kralja sv. Ljudevita, koja je 


osnovala samostan Longchamps u Parizu/ u njemu 
živjela i umrla 23. 2. 1270. 

Ovaj hrvatski prijevod priređen je pfem& latu*-.. 
skom izdanju Bonaventurinih djela Opera omnia, 
svezak VIII, Ouarracchi 1898, str. 107—127. I bilje- 
ške su priređene prema bilješkama tog izdanja. 

Tko se želi temeljitije upoznati sa sv. Bona- 
venturom, njegovim životom i životnim djelom, 
s njegovom filozofijom, teologijom, mistikom, nje- 
govim djelovanjem kao franjevačkog generala, kai- 
dinala i teologa Drugog lionskog sabora, može se 
poslužiti Zbornikom radova teološkog simpozija o 
sv. Bonaventuri koji je držan u Zagrebu 1974, u 
povodu 700. obljetnice Bonaventurine smrti. 

Predajući ovaj prijevod hrvatskoj javnosti, u 
prvom redu hrvatskim redovnicama, nadamo se da 
će biti primljen s onom ljubavlju kojom je napisan 
i da će donijeti plod koji je Svetac očekivao. 

Humac, 15. 7. 1977. 

Fra Leonard Oreč 


PROSLOV 


1. Blago čovjeku koga ti, Gospodine, poučavaš 
i učiš zakonu svojemu (Ps 94, 12). Mislim da se 
može smatrati mudrim samo onaj koga uči Duh 
Sveti. Prorok David svjedoči da je samo onaj bla- 
žen, i samo onaj uistinu mudar, koga Gospodin pou- 
čava, čiju dušu on svojim zakonom rasvjetljuje. 
Samo Božji je zakon savršen, samo on je neporo- 
čan, samo on dušu krijepi spasenjem (Ps 19, 8). 
A nauk tog zakona ne treba tražiti samo vani u 
slovu nego mnogo više u pobožnu srcu. Treba ga 
tražiti u duhu i istini, kako bi nas poučavao onaj 
koji jedini zna pretvoriti vanjsku oporost zakona u 
nutarnju slast i užitak. Zakon Gospodnji nas uči 
što ćemo činiti, što izbjegavati, što vjerovati, što 
moliti, za čim čeznuti, čega se bojati. Uči nas da 
budemo savršeni i neporočni, da vršimo obećanja 
a okajavamo prijestupe, da preziremo svjetsko i 
odbacujemo tjelesno. Uči nas napokon da cijelo 
srce, svu dušu, svu snagu obraćamo Gospodinu Isu- 
su Kristu (usp. Mt 22, 37). Svaka je svjetska mu- 
drost luda i besmislena kad se usporedi s tom 
naukom. Sveti Bernard kaže: »Neka govori što tko 
hoće, ja nikad neću nazvati mudrim onoga tko se 
ne boji i ne ljubi Boga«. 1 Pravo je mudar, pravo 

blažen samo marljiv izvršitelj, a ne zaboravan slu- 
šatelj tog nauka. Blago, dakle, čovjeku koga ti, Go- 
spodine, poučavaš i učiš zakonu svojemu. 

2. Bogoljubna, draga časna sestro, molila si me 
da ti od svog siromaštva napišem nešto što bi ti 
neko vrijeme moglo služiti za pouku u pobožnosti. 
Ja sa svoje strane priznajem da bi i meni trebalo 
takve pouke, jer niti mi vani život pobožnošću odsi- 
jeva, niti unutra gori, niti kakva znanja o tom po- 
sjedujem. Ali izazvala me je tvoja želja za pobož- 
nošću, pa ću ponizno poslušati, kao što si ti ponizno 
zamolila. Molim te, vrijedna sestro, više gledaj na 
dobru nakanu nego na učinak, više na istinitost ri- 
ječi nego na ljepotu stila, pa ako nisam zadovoljio 
tvojoj želji zbog kratkoće ili zauzetosti, ti mi to 
dobrostivo oprosti. 

Da bi mogla lakše pronaći što tražiš, evo naslo- 
va pojedinih poglavlja: 

1. o pravom upoznavanju sebe 

2. o pravoj poniznosti 

3. o savršenom siromaštvu 

4. o šutnji i šutljivosti 

5. o molitvi 

6. o razmišljanju Isusove muke 

7. o savršenoj ljubavi prema Bogu 

8. o ustrajnosti do konca 

PRVO POGLAVLJE 

PRVO UPOZNAJ SEBE 

1. Zaručnica Kristova koja želi doći do vrhun- 
ca savršenog života mora najprije početi od sebe. 
Zaboravljajući na vanjštinu neka uđe u svetište 
svoje savjesti i neka marljivo promotri i ispita sve 
svoje nedostatke, svoje navike, svoje osjećaje, svoje 
djelovanje, svoje grijehe, i prošle i sadašnje. I što 
nađe da nije ispravno, neka odmah u svom srcu 
okaje. A da bi to što bolje uvidjela, moraš znati, 
draga sestro, da svi naši grijesi potječu ili iz nemar- 
nosti, ili iz požude, ili iz zloće. Misleći na svoje gri- 
jehe, moraš se ozbiljno pozabaviti tim trima stva- 
rima, inače nećeš uspjeti upoznati sebe. 

2. Želiš li, dakle, upoznati sebe i svoje grijehe 
oplakati, moraš najprije razmišljati, da li je bilo 
u tebi, i ima li još nemarnosti. Moraš ispitati, da li 
nemarno čuvaš svoje srce, da li nemarno trošiš 
svoje vrijeme i da li svoje djelovanje loše usmjeru- 
ješ. Sasvim ozbiljno valja nstojati da se srce dobro 
čuva, da se vrijeme korisno troši i da se svaki posao 
radi s dobrom i pravom nakanom. — Nadalje treba 

1 Govor 73. 

razmišljati, da nisi bila nemarna u molitvi, u čitanju 
i u radu. U tim se trima stvarima moraš marljivo 
vježbati i uzgajati, ako želiš u svoje vrijeme donijeti 
dobar rod. I to troje uvijek ide skupa: ne valja 
jedno bez drugoga. — Razmišljaj i o tome da nisi 
bila nemarna u pokori, u opiranju i u napredova- 
nju. Moraš, naime, veoma marljivo oplakivati poči- 
njene grijehe, odgoniti đavolske napasti i napredo- 
vati iz kreposti u krepost (Ps 84, 8), da stigneš u 
Obećanu zemlju. Tako ti se treba ispitivati o nemar- 
nosti. 

3. Želiš li sebe još bolje upoznati, moraš, na 
drugom mjestu, razmišljati, vlada li tobom, ili je 
vladala, požuda naslade, znatiželje i taštine. Redov- 
ničkom osobom vlada požuda naslade, kad ona žudi 
za slatkim, kao npr. za ukusnim jelima; kad žudi za 
mekim, kao na pr. za raskošnim odijelom; kad žudi 
za tjelesnim, kao na pr. za tjelesnim užicima. — 
Službenicom Božjom vlada požuda znatiželje, ako 
želi saznati tajno, vidjeti lijepo, imati rijetko. — Za- 
ručnicom Kristovom vlada požuda taštine, ako čez- 
ne za naklonošću ljudi, ako traži ljudsku hvalu, ako 
želi ljudsku čast. Od svega toga mora Kristova služ- 
benica bježati kao od otrova, jer to je izvor svega 
zla. 

4. Nadalje, želiš li da imaš pravo znanje o sebi, 
moraš se, na trećem mjestu, brižno ispitati, vlada li 
tobom, i je li vladala, zloća srditosti, zloća zavisti i 
zloća lijenosti. — Upamti što rekoh: brižno! Redov- 
ničkom osobom vlada srditost, ako ljudima oko 
sebe pokazuje ljutnju ili srdžbu bilo srcem, bilo 
osjećajem, bilo znakom ili licem, bilo riječju ili 
vikom. — U čovjeku vlada zavist, kad se raduje 
tuđoj nesreći ili se žalosti zbog tuđeg uspjeha, kad 


uživa u tuđem zlu ili se izjeda zbog tuđeg dobra. — 
Lijenost vlada redovničkom osobom, koja je mlaka, 
pospana, nemarna, spora, rastresena, nepobožna, 
žalosna, mrzovoljna. Od svega toga zaručnica Kri- 
stova mora bježati kao od smrtonosnog otrova, jer 
u tom se gubi i tijelo i duša. 

5. Ako, dakle, Bogu draga službenice, želiš pra- 
vo upoznati sebe, »vrati se k sebi, uđi u svoje srce, 
promatraj svoj duh. Razmišljaj: što si, što si bila, 
što si morala biti, što si mogla biti; što si bila, po 
naravi, što jesi po grijehu, što si morala biti po 
marljivosti, što još možeš biti po milosti«. 2 Poslu- 
šaj još, sestro, poslušaj proroka Davida, kako ti 
sebe stavlja za primjer: »Razmišljam, kaže, noću u 
srcu, mislim i duh svoj ispitujem (Ps 77, 7). Razmi- 
šlja on u svom srcu; razmišljaj i ti u svom. Ispituje 
on duh svoj; ispituj i ti svoj; obrađuj tu njivu, pazi 
na se. Vježbajući se u tom naći ćeš dragocjeno bla- 
go skriveno (usp. Mt 13, 44). Tom se vježbom stiče 
obilno zlato, povećava se znanje, raste mudrost. Ta 
vježba pročišćava oko duše, izoštrava duh, proši- 
ruje inteligenciju. Tko sebe ne pozna, tko ne misli 
na dostojanstvo svoga staleža, ništa pravo ne posje- 
duje. Ne može znati što treba misliti o anđeoskom 
ili o Božjem duhu onaj tko ne misli prije o svom. 
Ako još nisi sposoban doći k sebi i misliti o sebi, 
kako ćeš doći do onoga što treba nadilaziti. Ako još 
nisi u stanju ući u prvi šator, kako se usuđuješ ula- 
ziti u drugi? (usp. Izl. 25 — 28). 

6. Ako se želiš uzdignuti do drugog i trećeg 
neba (usp. 2 Kor 12, 2), prođi najprije kroz prvo, 


2 Iz Rasprave o unutrašnjoj kući, pogl. 36, br. 76 
(među djelima sv. Bernarda). 

to jest kroz svoje srce. Gore sam te poučio kako 
ćeš to učiniti, a lijepo te upučuje i sveti Bernard 
kad kaže: »Kao brižan promatrač svoje nevinosti 
marljivo ispituj svoj život i rado promatraj, koliko 
napreduješ i koliko nazaduješ, kakva si u vladanju, 
kakva u osjećajima, koliko si Bogu slična, koliko od 
njega različna, kako si mu blizu i kako daleko«. 3 
Kako li je pogibeljno za redovničku osobu mnoge 
stvari htjeti znati a samu sebe ne poznavati! Kako 
li je blizu propasti redovnik koji želi poznavati 
stvari i suditi o tuđoj savjesti, a sebe ne pozna i 
ne Drosuđuje! Bože moj, odakle tom redovniku to- 
lika sljepoća! Evo ti odgovora, poslušaj: duh čo- 
vječji rastresen brigama ne dolazi k sebi u pamće- 
nju, zasjenjen maštanjem bježi od razmišljanja’- 
zapleten u požude ne vraća se k sebi željom za nu- 
tarnjom ugodnošću i duhovnom radošću. Zato, za- 
robljen osjetnim, nije u stanju naći sebe kao Božju 
sliku, i tako bijedan sebe niti zna ni pozna. Stoga 
ostavi sve i upoznaj sebe. Za to je molio i sveti 
Bernard: »Ne daj mi, Bože, znati ništa drugo nego 
da upoznam sebe«. 4 


3 Pobožna razmišljanja o poznavanju čovjeka, pogl. 
5, br. 4 (među djelima sv. Bernarda). 

4 Govor 2, br. 1, gdje navodi Augustina: »Bože, daj 

da upoznam tebe i da upoznam sebe«. Usp. još Govor 40, 

br. 3; Govor 36 o Pjesmi nad pjesmama, br. 5; Govor 37, 
br. 1. 

DRUGO POGLAVLJE 

O PRAVOJ PONIZNOSTI 

1. Tko okom srca promatra svoje pogreške 
nužno se mora poniziti pod moćnom rukom Bo- 
žjom (1 Pt 5, 6). Stoga te, ponizna službenice Kri- 
stova, opominjem da, upoznavši pravo svoje nedo- 
statke, istinski budeš ponizna i u vlastitim očima 
iskreno malena. Poniznost je, kako kaže sveti Ber- 
nard, krepost po kojoj je, čovjek, istinski poznajući 
sebe, sam u svojim očima malen. 5 Tako je bio ma- 
len u svojim očima naš sveti otac Franjo. Poniznost 
je ljubio i tražio od početka do kraja svog redov- 
ničkog života. Zbog nje je ostavio svijet, zapovjedio 
da ga gola vode po gradu, služio gubavce, u pro- 
povijedi očitovao svoje grijehe, tražio da ga ismi- 
javaju. Tu krepost, dobra sestro, moraš najviše 
učiti od Sina Božjega. On sam kaže: Učite se od 
mene, jer sam krotka i ponizna srca (Mt 11, 29). 
»Tko skuplja kreposti a nema poniznosti iznosi 
prašinu na vjetar«, kaže sveti Grgur. 6 Kao sto je 
izvor svakog grijeha oholost, tako je poniznost te- 


5 O stupnjevima poniznosti, pogl. 1, br. 2. 

6 Homilija o Evanđeljima 7, br. 4. 

17 


li run 



melj svih kreposti. Uči se istinski biti ponizna, a 
ne prividno, poput onih što se lakoumno ponizuju 
kao licemjeri o kojima kaže Sirah: Postoji čovjek 
koji hodi pognut i tužan, ali je iznutra pun podmu- 
klosti (Sr 19, 26). »Istinski ponizan čovjek uvijek 
voli da ga drže za nevrijedna nego da ga nazivaju 
poniznim«, kaže sveti Bernard. 7 

2. Ako dakle, draga sestro, želiš postići savrše- 
nu poniznost, treba ti ići trostrukim putem. — Prvi 
je put promatranje Boga. Boga moraš promatrati 
kao začetnika svih dobara. I budući da je on za- 
četnik svakoga dobra, moramo mu govoriti: Ti si 
tvorac svih djela naših, Gospodine (Iz 26, 12). 

Stoga upravo sve dobro moraš pripisati njemu, 
a ne sebi, svjesna da nisi svojom moći i snagom 
svojih ruku namakla dobra koja imaš (usp. Pnz 8, 
17) i da nas je Gospodin stvorio, a ne mi sebe (usp. 
Ps 100, 3). Takvo razmišljanje uništava svu oholost 
onih što govore: Naša snažna ruka sve je ovo uči- 
nila, a ne Gospodin (usp. Pnz 32, 27). Oholost je 
istjerala Lucifera iz nebeske slave. Nije on htio 
razmišljati kako je iz ničega stvoren. Gledao je samo 
na svoju ljepotu, svoj sjaj, promatrao samo kako 
ga je resio dragulj svaki (usp. Ez 28, 13). Zanijela 
ga oholost srca, i kako oholost ponizuje čovjeka 
(Izr 29. 23), oboren je s prijestolja svoje plemeni- 
tosti u bezdan neznanosti, i on koji je prije bio 
najizvrsniji među anđelima, postao je najbjedniji 
među demonima. 

3. Koliko danas ima Luciferova potomstva, nje- 
govih sljedbenika i sljedbenica, sinova i kćeri oho- 
losti! A Gospodin ih trpi, jer »podnošljivija je oho- 


— 7 Govor 16 o Pjesmi nad pjesmama, br. 10. 

18 


lost kod bogataša nego kod siromaha«, kaže Ber- 
nard. 8 Potrebno je, dakle, da službenica Kristova 
uvijek bude ponizna, jer mora zauzeti mjesto odba- 
čenog anđela. Poniznost se sviđa Bogu i kod anđela 
i kod ljudi. Nemoj misliti da se Bogu sviđa djevi- 
čanstvo bez poniznosti. Siguran sam da ni Marija 
ne bi postala majkom Božjom, da je u sebi imala 
oholosti. Stoga kaže sveti Bernard: »Usuđujemo se 
reći da se ni Marijino djevičanstvo ne bi Bogu svi- 
djelo bez poniznosti«. 9 Poniznost je, stoga, velika 
krepost; bez nje ne samo da nema nijedne kreposti 
nego i druge prelaze u oholost. 

4. Drugi je put sjećanje na Krista. Moraš imati 
na pameti da je Krist bio ponižen sve do najsra- 
motnije smrti, toliko ponižen da je smatran guba- 
vim. Izaija govori: Držali smo da ga Bog bije i 
ponižava (53, 4). Staviše, bio je tako ponižen, da u 
njegovo vrijeme ništa nije bilo prezrenije od njega. 
Stoga Izaija dodaje: Silom i sudom ga se riješiše; 
iz zemlje živih ukloniše njega (53, 8). Kao da kaže: 
Tako je bio ponižen, tako prezren, da nitko o nje- 
mu nije mogao imati ispravna suda, da ga nitko 
nije mogao smatrati Bogom. Kad dakle naš Gospo- 
din i Učitelj govori: Nije sluga veći od svoga gospo- 
dara, ni učenik veći od svog učitelja (usp. Iv 13, 16; 
Mt 10, 24), onda ti, ako si službenica Kristova, ako 
si učenica Gospodnja, moraš biti neznatna, moraš 
biti prezrena, moraš biti ponizna. — Kako je odvra- 
tan Bogu redovnik koji nosi ponizno odijelo a ima 
oholo srce! Kako je nekoristan kršćanin koji vidi 
svog Gospodina ponižena i prezrena, a njegovo se 

8 Govor 54 o Pjesmi nad pjesmama, br. 10. 

9 Homilija 1 o Bi poslan, br. 5. 

19 



srce gordi i oči uznose, koji ide za stvarima velikim 
i za čudima što su iznad njega (usp. Ps 131, 1)! što 
je odvratnije na zaručnici Kristovoj, što. li kažnji- 
vije na službenici njegovoj nego kad se trulež i crv 
drzne uzdizati i oholiti, i to nakon što je Najviši 
postao najnižim, Neizmjerni sićušnim čovjekom! 
0 takvima kaže sveti Augustin: »Što se pušeš, kožo 
Iješinja? Što se nadimaš, čiru smrdljivi?« 10 Hoće 
reći: To ti ne dolikuje! 

5. Treći je put ikojim ti treba ići, ako želiš po- 
stići savršenu poniznost, promatranje sebe. Sebe, 
draga sestro, najbolje promatraš, kad razmišljaš 
odakle dolaziš i kamo ideš. Promatraj, dakle, odakle 
dolaziš, i saznat ćeš da si sačinjena od tijesta pro- 
pasti, od praha i blata zemaljskog i da si istjerana 
iz rajske sreće. To će promatranje otjerati od tebe 
uzgoritost, pa ćeš s trojicom mladića zavapiti: Po- 
stadosmo danas najmanji, prezreni po svoj zemlji 
poradi grijeha svojih (Dan 3, 37). — Promatraj i 
kamo ideš. Ideš, naime, u raspadanje i pepeo, jer 
prah si i u prah ćeš se vratiti (Post 3, 19). Što se, 
dakle, oholi prah i pepeo? (Sir 10, 9). Danas jesi’ 
sutra te nema. Danas si zdrava, sutra ćeš možda 
oboljeti. Danas si pametna, sutra ćeš možda polu- 
djeti. Danas si bogata krepostima, sutra ćeš možda 
ostati bijedna i prezrena. Jadan ti je onda kršćanin 
koji se odaje oholosti, kad vidi kakvim je jadom 
i bijedom sa svih strana okružen! 

6. Naučite se stoga, posvećene djevice, biti po- 
nizne u duhu, ponizne u hodu, ponizne u gledanju, 
ponizne u odjeći. Poniznost jedina ublažuje srdžbu 
Božju, ona jedina nalazi milost kod Boga. Što si 


10 Govor 304, pogl. 4, br. 3. 

veći, to se većma ponizi, da nađeš milost u Gospo- 
da, kaže mudri Sirah (3, 20). Tako je i Marija našla 
milost kod Gospodina, kako sama svjedoči: Jer 
milostivo pogleda na neznatnu službenicu svoju (Lk 
1, 48). Nije to ništa čudnovato, jer poniznost pri- 
pravlja mjesto za ljubav, ispražnjuje dušu od tašti- 
ne. Stoga kaže Augustin: »Što god je u nama manje 
oholosti, to smo puniji ljubavi«. 11 I kao što voda 
* teče u dolinu, tako milost Duha Svetoga teče po- 
niznima. I kao što voda sve jače teče što se niže 
spušta, tako se i ponizan u srcu sve više približava 
Gospodinu da isprosi milost. Stoga i govori Sirah: 
Molitva poniznog prodire kroz oblake, i on nema 
mira dok ona ne dođe do Boga, i ne popušta dok 
ga Svevišnji ne pogleda (35, 17 — 18), jer Gospodin 
ispunja želje štovatelja svojih, sluša njihove vapa- 
je i spasava ih (Ps 145, 19). 

7. Budite dakle ponizne, službenice Božje, i ne 
dopustite da ikada oholost zavlada vašim srcem 
(usp. Tob 4, 13), jer imate ponizna Učitelja Gospo- 
dina našega Isusa Krista. Imate poniznu učiteljicu 
Djevicu Mariju, kraljicu svega. Budite ponizne, jer 
imate poniznog oca svetog Franju. Budite ponizne, 
jer imate poniznu majku svetu Klaru, uzor poniz- 
nosti. — Budite tako ponizne da strpljivost bude 
svjedok vaše poniznosti. Krepost se poniznosti usa- 
vršava strpljivošću, i bez strpljivosti nema prave 
poniznosti. I o tome dobro govori sveti Augustin. 
»Lako je staviti koprenu pred oči, obući jeftino i 
gnusno odijelo, hodati pognute glave; pravu poniz- 
nost, međutim, dokazuje strpljivost«, 12 prema Sira- 


11 Osam knjiga o Trojstvu, pogl. 8, br. 12. 

12 Pismo 17 u Dodatku. Nalazi se u djelima sv. Jero- 
nima, Dodatak, Pismo 1, pogl. 20. 

hu: U poniznosti svojoj budi strpljiv (2, 4). Ali, 

s bolom u duši govorim, ima nas mnogo koji u 
samostanu želimo biti oholi, a sigurno smo bili 
ponizni u svijetu. Sveti Bernard kaže: »Vidim, i 
vrlo mi je žao, da neki prezrevši raskoš svijeta’ u 
školi poniznosti uče oholost, i pod vodstvom blaga 
i ponizna Učitelja više se ohole i više su nestrpljivi 
u samostanu nego su bili u svijetu. I što je još 
gore, mnogi ne trpe da budu prezreni u Božjoj kući, 

dok im u njihovoj ništa osim prezira nije ni preo- 
stajalo«. 13 

8. Preporučujem ti, draga sestro, savjetuj svo- 
jm kćerima, savjetuj Bogu posvećenim djevicama 
da čuvaju djevičanstvo u poniznosti i poniznost u 
djevicanstvu. Djevičanstvo s poniznošću isto je što 
i ragulj na prstenu. Stoga govori sveti Bernard: 
ijepo je djevičanstvo povezano s poniznošću. Bo- 
gu se neobično sviđa duša, kod koje poniznost pre- 
poručuje djevičanstvo, a djevičanstvo resi poniz- 

'r, P ° S U j aj ', SeStr ° 1 Savjet sv °S brata ; koristit 
e i. Bježi od ohohh sestara kao od zmija. Preziri 

o ole djevice kao đavle. Izbjegavaj društvo oholica 
kao smrtonosni otrov. Zašto to? Evo zašto. Jedan 
mudrac: ovako opisuje oholicu: »Svaki je oholica ne- 
snosljiv; suvišno se oblači, svečano hoda, vrat mu 
je uspravan, lice mrko, oči namrštene. Bori se za 
viš! poJožaj, želi biti ispred najboljih, razbacuje se 
riječima, govorom, djelima, u saobraćanju drugo« # 
ne postiva«. 15 Stoga, službenice Božja, zaručnice Kr l 

13 Homilija 4 o Bi poslan, br. 10. 

— 4 Homilija 1 o Bi poslan, br. 5. 

t P u,°pogl 0 8,4r.T li “ a ' o 9 konSmp?ativnom a ž1vo U 


22 


stova, djevice Gospodnja, izbjegavaj društvo oho- 
lica, da ne bi postala kao i oni. Jer Sirah kaže: Tko 
se druži s oholicom postaje mu sličan (13, 1). 

TREĆE POGLAVLJE 
O SAVRŠENOM SIROMAŠTVU 

1. Za potpunu savršenost potrebna je krepost 
siromaštva. Bez nje nitko ne može biti savršen, 
kako svjedoči sam Gospodin u Evanđelju: Ako želiš 
biti savršen, hajde prodaj sve što imaš i podaj no- 
vac siromasima (Mt 19, 21). Budući da vrhunac evan- 
đeoske savršenosti stoji u izvrsnosti siromaštva, 
neka nitko tko nije postao savršen sljedbenik evan- 
đeoskog siromaštva ne smatra da je dostigao vrhu- 
nac savršenstva. Kaže, naime Hugo od sv. Viktora: 
»Redovnik koji ne ljubi siromaštvo ne može se sma- 
trati savršeno kreposnim«. 16 

2. Dvije stvari moraju potaknuti svakog redov- 
nika, što više svakog čovjeka, na ljubav prema siro- 
maštvu. Prva je božanski primjer kojemu se ne 
može prigovoriti; druga, božansko obećanje koje se 
ne da procijeniti. 

Prvo što tebe, Božju službenicu, mora potaknu- 
ti da ljubiš siromaštvo jest ljubav i primjer Gospo- 
dina našega Isusa Krista. On je, naime, bio siro- 


6 U djelima Huge od sv. Viktora ne može se pronaći 
ovaj navod. Nešto slično nalazi se u Tumačenju Regule 
sv. Augustina, pogl. 1 i 2. 


mašan kod rođenja, siromašan za života, siromašan 
na smrti. 

3. Gledaj kakav ti je primjer siromaštva osta- 
vio da po njegovu primjeru i ti siromaštvo ljubiš. 
Gospodin naš Isus Krist bio je toliko siromašan 
kod rođenja da nije imao ni stana, ni o ječe, m 
hrane: stan mu je bila staja, odjeća pelene, hrana 
mlijeko Djevice. Promatrajući to siromaštvo, apo- 
# stol Pavao je uzdisao pišući Korinćanima: Ta,, po- 
znato vam je milosrđe Gospodina našega Isusa Kri- 
sta, kako je radi vas od bogataša postao siromah 
da vi postanete bogataši njegovim siromaštvom (2 
Kor 8 9) A sveti Bernard kaže: »U nebu je imao 
vječno’ obilje svih dobara, ali tu nije imao siromaš- 
tva. A na zemlji je toga bilo u izobilju, samo ga 
čovjek nije znao cijeniti. Poželjevši siromaštvo, Sin 
je Božji sišao, sebi ga izabrao i nama pokazao ka- 
ko je dragocjeno«. 17 

4. Naš Gospodin Isus Krist živeći na svijetu 
sebe je nama dao za primjer siromaštva. Poslušaj, 
sretna djevice, poslušajte svi zavjetovanici siroma- 
štva, kako je bio siromašan Sin Božji, Kralj anđela, 
dok je živio na ovom svijetu. Ponekad nije imao 
ni prenoćišta, nego je sa svojim apostolima spavao 
izvan gradova i sela. Stoga i govori evanđelist Mar- 
ko: »Razgleda sve oko sebe pa, kako bijaše vcc 

kasno, krene s Dvanaestoricom u Betamju« (Mk 11, 
11). Glosa tumači ove riječi »Razgleda, hoće U B a 
itko primiti da prenoći, jer bio je siromašan i nije 
nikome laskao, pa u tolikom gradu nije mogao 

u Govor 1 na Božično bdjenje, br. 5. 

naći prenoćišta«. 18 A Matej kaže: Lisice imaju jame 
i ptice nebeske gnijezda, Sin Čovječji nema gdje 
da nasloni glave (8, 20). 

5. Gospodar anđela : ijc b •' siromašan samo 
kod rođenja i za vrijeme života; najsiromašniji je 
bio na smrti, da nas raspali ljubavlju prema siro- 
maštvu. O svi vi, koji ste zavjetovali siromaštvo, 
pogledajte i vidite, kako je bogati Kralj neba radi 
nas postao siromašan u vrijeme svoje smrti! Sve 
što je imao, skinuli su s njega. Ostao je bez odijela, 
kad kockom razdijeliše među se haljine njegove (Mt 
27, 35). Lišili su ga i tijela i du/e, ka d je u pregorkoj 
muci njegova duša istjerana iz tijela. Bio je lišen 
božanske slave, kad ga nisu priznali niti mu iskazali 
zahvalnost kao Bogu (usp. Rm 1, 21), nego ga grdili 
kao zločinca, kao što se Job tuži: Slavu moju sa 
mene skinuše (19, 9). O primjerima skrajnjeg siro- 
maštva govori Bernard: »Gledajte siromašnog Kri- 
sta, koji se rodio bez stana, gdje leži između vola i 
magarca u jaslama, povijen u siromašne pelene, ili 
kako bježi u Egipat na magarcu, ili kako gol visi na 
križu«. 19 

6. Kako li je bijedan kršćanin, kako očajan i 
bijedan redovnik koji leti za bogatstvom, kojemu se 

18 Glosa je ustaljeno tumačenje biblijskog teksta. U 
ranom Srednjem vijeku (7 — 11. st.) služila je kao neki 
priručnik za tumačenje Svetog pisma u biskupskim i sa- 
mostanskim školama. Glosa se pisala ili na rubu biblij- 
skog teksta (glossa marginalis) ili između redaka (glossa 
intarlinearis), i prepisivala zajedno s biblijskim tekstom. 
Od 11. stoljeća glose se više množe i iz njih nastaju tako 
zvani seholii i biblijski komentari. Poput pisaca 12. i 13. st. 
i Bonaventura se služi tako zvanom redovnom glosom 
(glossa ordinaria) Anzelma Laonskog, učenika sv. Anzelma. 
— Ovdje je navedena međulinijska glosa koja se pripisuje 
Bedi Časnom. 

19 Govor 3 u uskrsnom vremenu, br. 1. 

i A nnaleda i posluša koliku je bije- 
gadi siromaštvo, ka p g bo Gospodar svi- 

du siromaštva P odl \ osl ° >>V elika je, kako ka- 

jeta, Kralj neba, ^ bi - eda da sitan crvić radi 
že Bernard, i odveć 3 din Sa baot htio postati 

kojega je višnji ®° g M >>Ne ka bogatstvo trazi 

siromašan, želi biti ; Neka bogats tvo traži Zi- 
poganin koji bez Boga ziv « ^ ti, dje- 

dov koji je P ri rJ„Tce tspodnja, zavjetovala si 
viče Kristova, s ! užben ^ C s e iro ° S asima Isusa Krista, že- 
siromaštvo, zivis mec Franje, obećala si da 

US biti kćerka siromašnog ^ pa kako mo . 
ćeš biti sljedbenica t ubog^ b J ogatstvo?1 Sram mora 
žeš imati obraza * dra a a ! Zavjetovali smo sv 

biti i tebe i - ene ' S a 6S ^ s d Smost, pa težimo za 
romaštvo, a spopada na ^ ono što Pravilo 

onim Sto nam nije dopmt ^ ^ ^ siro mašan 

zabranjuje, a Sin j J 

(usp. 2 Kor 8, 9). ^ siromaštvo , što sa- 

7. Sto revni je budete J ^ to vi še ćete 

vršenije ^"'^^Tvremenitima i duhovnima, 
obilovati svim dobrima, prezirale siromas- 

Okrenete li se suprotno > pa b ^ doba ra, 

tvo koje ste zavjetovale o ub ma jka ubo- 

i vremenitih i duhovnih- ^ dobrima, a bogataše 
g og Isusa, kaže: Gladne z ^ svjedoči i sveti 

otpusti praznih ruku ( ' mogu ćnici i gladaju. 

Prorok kad kaže: 0?“°^ “kudice (Ps 36, U) 
a koji traže Gospodina kako Gospodin Isus 

Zar niste čitale, zar nlS ^ & u ^atejevu evanđelju: Ne 

i ne govorite: «o demo po,cs , 

Govor 1 na bta g da„ Svih svetih. ' 

ili što ćemo popiti ili što ćemo obući? Otac vaš ne- 
beski zna da vam je sve to potrebno (6, 31 — 32). Po- 
slušajte dalje što vam govori u Lukinu evanđelju: 
Kad vas poslah bez kese, bez torbe i obuće, je li vam 
što nedostajalo? Ništa — odgovoriše mu (22, 35). 
Ako je, dakle, Gospodin među tvrdokornim i nevjer- 
nim Židovima hranio svoje učenike bez ikakve tje- 
skobe, što je čudno ako danas među kršćanskim i 
vjernim narodom hrani Malu braću, zavjetnike istog 
savršenstva, ako hrani siromašne sestre, sljedbenice 
evanđeoskog siromaštva?! Bacite stoga svu svoju 
brigu na njega, jer se on brine za vas (1 Pt 5, 7). 

8. Kad se, dakle, Bog Otac toliko brine za nas, 
kad toliko za nas skrbi, smiješno je što nas toliko 
zaokuplja briga za zemaljske i prolazne stvari! Ne 
nalazim drugog razloga osim pohlepe, te majke sva- 
ke smutnje i osude. Ne nalazim drugog uzroka osim 
što nam je srce odlutalo od Boga spasitelja našega 
(usp. Pnz 32, 15). Nema drugog razloga osim što se 
u nama sledio žar ljubavi prema Bogu. Jer da smo 
uistinu gorljivi, goli bismo išli za golim Kristom. 
Kad je čovjeku vruće, običava se svući. Ako navlači- 
mo oko sebe vremenite stvari, znak je da je u nama 
velika hladnoća. Bože moj, kako možemo biti tako 
kruti prema Kristu, koji je izišao iz svoje zemlje, to 
jest iz neba, iz svog zavičaja, to jest između anđela, 
i iz doma očinskoga, to jest iz krila Očeva (usp. Post 
12, 1) i postao za nas siromašan, odbačen i prezren?! 
A mi nečemo da za njega ostavimo ovaj bijedni i 
smrdljivi svijet? Tijelom smo ga, istina, ostavili, ali 
cijelo naše srce, svu dušu, svu misao našu zaokuplja 
i zarobljuje svijet. 

9. Sretna službenice Božja, sjeti se siromaštva 
ubogog Gospodina našeg Isusa Krista. Utisni u svoje 


srce siromaštvo ubogog našeg oca Franje. Sjeti se 
siromaštva majke svoje Klare. Nastoj cijeniti svojim 
bićem, svim svojim htijenjem prionuti uz siromaš- 
tvo, zagrliti Gospođu Siromaštinu i nemoj za ime 
Gospodnje ništa drugo pod nebom ljubiti osim siro- 
maštva: ni časti, ni zemaljskih dobara, ni bogatstva. 
A sveto siromaštvo, koje si zavjetovala, nastoj od- 
lučno živjeti. Jer bogatstvo imati i ljubiti jest neko- 
risno, ne imati ga i ljubiti — opasno, imati a ne 
* ljubiti — teško. Bogatstvo ne imati niti ga ljubiti 
veoma je korisno, sigurno, ugodno i kreposno. Stoga 
Gospodinov savjet o siromaštvu i njegov primjer 
morali bi potaknuti svakog kršćanina i raspaliti ga 
u ljubavi prema siromaštvu. O sretna li siromaštva! 
Ono svoje ljubimce čini ugodnima Bogu i sigurnima 
u svijetu. »Tko, kaže Grgur, nema ništa na svijetu 
što bi ljubio, nema na svijetu ništa čega bi se bo- 
jao«. 22 U Životima Otaca čitamo da je neki siromašni 
brat imao jednu hasuru. Jednom se polovicom po 
noći pokrivao, drugu prostirao. Jedne noći, kad je 
bila jaka zima, izašao van poglavar samostana. I 
najednom čuje tog brata gdje govori: »Hvala ti, Go- 
spodine! Ima toliko bogataša koji su u tamnici, koji 
su privezani za krevet ili bačeni u okove, kojima su 
noge u kladama; a ja sam kao car! Mogu noge pru- 
žiti i hodati kamo hoću. 23 Eto ti vrijedna primjera 
siromaštva. 

10. Drugo što te mora potaknuti na ljubav pre- 
ma siromaštvu jest božansko obećanje, a ono se ne 
da procijeniti. Bogat za sve (Rm 10, 12), dobri Go- 
spodine Isuse, tko može dostojno riječju izraziti, 


22 Deset knjiga o ćudoređu, pogl. 21, br. 39. 
« Usp. Život Ivana Milostinjara, pogl. 20. 

sicem shvatiti, rukom opisati onu nebesku slavu, 
koju si ti obećao svojim siromasima?! Svojim dra- 
govoljnim siromaštvom oni zaslužuju da sudjeluju 
u Očevoj slavi, zaslužuju da uđu u kuću Gospodnju, 
u vječne šatore, u presjajne odaje. Zaslužuju da bu- 
du građani onoga grada kojemu je graditelj i tvorac 
Bog. Ti si svojim blagoslovljenim ustima obećao: 
Blago siromasima u duhu jer je njihovo kraljevstvo 
nebesko (Mt 5, 3). A kraljevstvo Božje nije drugo 
nego ti, Gospodine Isuse Kriste, Kralju kraljeva i 
Gospodaru gospodara. Ti ćeš im sebe samoga dati za 
nagradu, za plaću i radost; Tebe će oni uživati, u 
tebi se radovati, tobom se nasititi. Jesti će siromasi 
i nasititi se i slavit će Gospodina svi koji ga traže, 
živjet će u vijeke vjekova. Amen. 


ČETVRTO POGLAVLJE 

O ŠUTNJI I POSLUŠNOSTI 

U ostvarivanju savršenosti redovničkoj osobi 
mnogo pomaže krepost šutnje, jer kao što obilje 
riječi ne biva bez grijeha (usp. Izr 10, 19), isto tako 
kratak i rijedak govor čuva od grijeha. Tko mnogo 
govori lako nanese nepravdu i Bogu i čovjeku, a 
tko šuti njeguje pravednost i s nje kao sa stabla 
ubire plod mira. A budući da je u samostanu mir 
veoma potreban, potrebno je da samostanska čeljad 
šute pa će uspjeti sačuvati i mir srca i mir tijela. 
Promatrajući krepost šutnje, prorok Izaija govori: 
»Mir će biti djelo pravde, a plod pravednosti — tra- 
jan pokoj i uzdizanje« (32, 17). Kao da hoće reći: 
krepost šutljivosti u čovjeku čuva Božju pravednost, 
a među ljudima hrani i uzgaja mir. Ako čovjek mar- 
ljivo ne zauzdava svoja usta (usp. Ps 39, 2), lako 
razaspe dobra koja ima, i posrče u mnoga zla. »Jezik 
je — kaže sveti Jakov u svojoj poslanici — malen 
ud, ali se može ponositi velikim stvarima. I nastav- 
lja: »Jezik je vatra. On postaje cio opaki svijet među 
našim udovima« (3, 5 — 6). Na to Glosa: »Njime se 

sva zlodjela pripremaju ili izvršavaju«. 24 Želiš li, 
službenice Božja, čuti, želiš li znati, koliko zla dolazi 
od jezika ako se na nj ne pazi, poslušaj. Od jezika 
dolazi psovka, ogovaranje, zagovaranje grijeha, kriva 
zakletva, laž, ocrnjivanje, laskanje, proklinjanje, pre- 
piranje, sva^a, ismijavanje dobra, loš savjet, došap- 
tavanje, hvastanje, otkrivanje tajna, nepromišljene 
prijetnje, olaka obećanja, brbljavost, lakrdije. Uisti- 
nu je velika sramota ženskom rodu i bruka svetim 
ujevicama, ako ne znaju zauzdati usta i čuvati jezik, 
kad se tolika zla rađanju ako jezik ne zna mirovati. 
Usuđujem se tvrditi, da ona redovnička osoba, koja 
svojom brbljavošću često krši disciplinu šutnje, uza- 
lud priča o svojoj kreposti, jer kaže Pismo: »Ako tko 
umišlja da štuje Boga, a ne zauzdava svoga jezika, 
štoviše vara srce svoje, njegovo je bogoslužje bez 
ikakve vrijednosti« (Jak 1, 26). 

2. Ljubljene zaručnice Kristove, ugledajte se na 
Gospođu svoju i moju, ugledajte se na ogledalo kre- 
posti Mariju, i od nje se učite šutljivosti! Kako li je 
blažena Djevica bila šutljiva! Prelistamo li Evanđe- 
lja, vidjet ćemo da je ona govorila malo i s malo 
osoba. Naći ćemo da je govorila samo sa četiri osobe, 
i to svega sedam puta: s anđelom dva puta, sa Si- 
nom dva, s Elizabetom dva i sa slugama na svadbi 
jednom. To postiđuje našu govorljivost. Mi smo uvi- 
jek pripravni govoriti mnogo, iako znamo koliko 
šutnja vrijedi! 


24 Glosa (iz Bede) koja se odnosi na ovo mjesto glasi: 
Njima se skoro sva zlodjela ili pripremaju, kao razbojstva, 
silovanja; ili izvršuju, kao krivokletstvo, lažno svjedočan- 
stvo; ili brane, kao kad netko želeći ispričati zlodjelo koje 
je počinio hini dobro djelo kao da ga je učinio. 


3. Šutnja je korisna jer nas navodi na skruše- 
nje. Kad čovjek šuti, razmišlja o svojim putovima 
(usp .Ps 119, 59), vidi kako malo napreduje a mnogo 
nazaduje, i to ga potiče na skrušenje. Stoga prorok 
David govori: »Zamukoh, zanijemih, glasa ne puštah, 
ali uzalud — bol mi postade gorča« (Ps 39, 3). Druga 
je korist od šutnje, što čovjeku kazuje da je nebe- 
skog podrijetla. Skoro je neprevarljiv dokaz: ako je 
netko u Njemačkoj i ne govori njemački, nije Nije- 
mac. Isto tako, ako je netko na zemlji i ne govori 
zemaljski, dokaz je da nije od ovoga svijeta. U Iva- 
novu Evanđelju stoji pisano: »Tko je sa zemlje, on 
je zemaljski i zemaljski govori« (Iv 3, 31). — Ništa 
ne pomaže toliko redovničkoj osobi čuvati šutnju 
kao bijeg od susreta s ljudima i samotan život. Čo- 
vjek, naime, koji se uzdigao iznad drugih ljudi ne 
treba tražiti drugog tješitelja i sugovornika osim 
Boga jedinoga. Stoga treba biti osamljen i šutjeti. 
Budući da ima za druga Boga, ne treba mu tražiti 
ljudskog društva. U Tužaljkama stoji: »Neka sjedi 
u samoći i šuti, jer mu On to nametnu« (3, 28). Neka 
sjedi u samoći, bježeći od ljudskog društva, i neka 
šuti razmišljajući o božanskim stvarima i uživat će 
slast nebesku. 

4. Šutnja je potrebna svim redovničkim osoba- 
ma da bi postigle savršenu krepost. Ipak je na oso- 
bit način potrebna Bogu posvećenim djevicama i 
Kristovim službenicama. Njihova riječ treba da bude 
dragocjena, usta šutljiva, da ne govore bez velike 
potrebe. Sveti Jeronim kaže: »Želiš li biti savršen, 
govori kratko, govori rijetko, govori tiho«. 25 — Po- 
slušaj, brbljava sestro, poslušaj, bučna djevice — ble- 


25 Pismo 1 u Dodatku, pogl. 19. 

betušo! Da se navikneš držati šutnju, moraš postu- 
pati kao^ opat Agaton, o kojemu u Životima Otaca 
stoji da je tri godine držao kamen u ustima, dok 
nije naučio šutljivost. 26 Sveži i ti kamen za jezik, 
prišij jezik za svoje nepce, stavi ruku na usta (usp. 
Suc 18, 19) da naučiš biti šutljiva, jer velika je sra- 
mota za Kristovu zaručnicu željeti pričati s drugima 
a ne sa svojim zaručnikom Isusom Kristom. 

5. Govori, dakle, rijetko, malo i kratko, govori 
sa strahom i stidljivo, štaviše, i kad se o tebi radi, 
jedva progovori (usp. Sir 32, 7). Pokrij svoje lice 
koprenom stida, zašij usne koncem stege, govor tvoj 
nek bude kratak, dragocjen i koristan, nek bude če- 
dan i ponizan. Govori, službenice Božja, rijetko i 
malo, jer obilje riječi ne biva bez grijeha (usp. Izr 
10, 19). Ne govori bez potrebe, jer za svaku neko- 
risnu riječ što je izreknu, ljudi će odgovarati na 
Sudnji dan (usp. Mt 12, 36). Nekorisna je, kaže Glo- 
sa, ona riječ koju ti bez potrebe govoriš, a drugi bez 
koristi sluša. 27 Uvijek je, dakle, bolje i korisnije šu- 
tjeti nego govoriti, jer mudrac kaže: Više puta sam 
se pokajao kad sam govorio, kad sam šutio nikada. 28 


26 Knjiga V, 4, br. 7. Vidi PL 73, 865. 

27 Međulinijska glosa (iz Jeronima). 

28 Ksenokrat prema Valeriju Maksimu, Zbornik zna- 
menitih izreka i djela VII, 2, br. 6. 

PETO POGLAVLJE 


O MOLITVI 

1. Želi li Kristova zaručnica brzo napredovati, 
mora se ustrajno vježbati u molitvi i pobožnosti. 
Redovnička osoba nepobožna i mlaka, koja marljivo 
ne moli, bijedna je i nekorisna; ona je u stvari mrtva 
duša u živu tijelu. Krepost pobožnosti sama svladava 
napasti i lukavosti zlobnog neprijatelja, koji želi 
spriječiti službenicu Božju da se vine prema nebu. 
Nije čudo da lako podlegne napasti tko ne običaje 
ustrajno moliti. Sveti Izidor kaže: »Evo lijeka sva- 
kome koga muče napasti: kad god te napast snađe, 
prihvati se molitve, jer cesta molitva gasi navalu 
napasti«. 29 A Gospodin u Evanđelju veli: Bdijte i mo- 
lite da ne padnete u napast (Mt 26, 41). Molitva 
je tako jaka da se njome u svako vrijeme sve može 
postići. Moliti se može i zimi i ljeti, kad je vedro 
i kad je oblačno, po noći i po danu, i petkom i 
svecom, kad si bolestan i kad si zdrav, kad si mlad 
i kad si star, stojeći, sjedeći i hodajući, u crkvi i 
izvan nje. Nekad se više postigne za sat vremena 
moleći nego što vrijedi cijeli svijet, jer kratkom po- 

2 « Treća knjiga Sentencija, pogl. 7, br. 1. 

0 C 


l 


i 


božnom molitvom postiže se i kraljevstvo nebesko. 
Poučit ću te, koliko mi Gospodin dopusti, kako ćeš 
moliti, iako je u ovom poslu meni potrebno više 
pouke nego tebi. 

2. Za savršenu molitvu treba ti troje: Prvo, kad 
moliš, moli uspravna tijela i uspravna srca, zatvori 
sva sjetila i bez buke, raskajana srca, razmišljaj o 
svojoj bijedi sadašnjoj, prošloj i budućoj. Najprije 
moraš razmišljati, koliko si grijeha kroz svoj život 
počinila, koliko si dobra u svijetu i u Redu propu- 
stila, kako si mnoge i velike milosti Stvoriteljeve 
izgubila. — Treba ti razmišljati o tome, koliko si 
po grijehu od Boga daleko, a bila si mu nekad blizu ; 
kako si mu postala nenalična, a nekad bila vrlo 
slična-, kako ti je duša nekad bila lijepa, a kako je 
sada ružna i sramotna. — Treba ti razmišljati, kamo 
te grijeh vodi, jer vodi te na vrata paklena; da ideš 
u susret Sudu i da te za sve zlo čeka oganj vječne 
smrti. — Stoga ti odmah treba za sve to s carinikom 
se u prsa udarati (usp. Lk 18, 13), s Davidom ste- 
njati od jecanja srca svojega (usp. Ps 38, 9), s Ma- 
rijom Magdalenom suzama Isusove noge prati (usp. 
Lk 7, 38). I ne treba ti žaliti suza, kad nisi žalila 
Isusa vrijeđati. To govori i sveti Izidor: »Kad se 
molimo, treba nam plakati i naricati misleći na gri- 
jehe koje smo počinili i na muke koje nas čekaju«. 30 
Te plačne meditacije neka budu početak tvoje mo- 
litve. 

3. Zahvaljivanje je drugo što treba u molitvi 
činiti. Stvoritelju treba ponizno zahvaljivati za sva 
dobra koja smo od njega primili i koja ćemo još 
primiti. To je apostol Pavao savjetovao Kološanima: 

30 Nav. dj., pogl. 7, br. 5. 

»U molitvi ustrajte; u njoj bdijte sa zahvaljiva- 
njem« (4, 2). Ništa ne čini čovjeka tako dostojnim 
Božjega dara kao zahvala za primljena dobra. Stoga 
sveti Augustin piše Aureliju: »Sto možemo bolje du- 
hom razmišljati, ustima govoriti, perom pisati nego 
što je Bogu zahvaljivati? Ništa se ne može ni u kra- 
će reći, ni veselije slušati, ni vrednije misliti, ni plod- 
nije raditi nego upravo to«. 31 — Dok moliš, sa za- 
hvalnošću razmišljaj, da te je Bog čovjekom stvorio, 
da te je kršćankom učinio, da ti je bezbroj grijeha 
oprostio, da bi u mnoge grijehe upala da te nije 
sačuvao, da ti nije dao da umreš u svijetu, da te je 
za redovnicu izabrao i da te bez tvoga truda hrani 
i uzdržava; da je radi tebe čovjekom postao, obrezan 
i kršten bio, da je radi tebe postao siromah i gol, 
ponizan i prezren, da je radi tebe postio, gladovao, 
žeđao, radio i mučio se. Radi tebe je plakao, krva- 
vim se znojem znojio, svojim te presvetim tijelom 
hranio, svojom te dragocjenom krvlju pojio. Za tebe 
je šamaran, pljuvan i bičevan. Raspet je, proboden, 
najsramotnije ubijen da tebe spasi. Pokopan je, 
uskrsnuo, na nebo uzašao, Duha Svetoga poslao i 
tebi i svim izabranima obećao dati kraljevstvo ne- 
besko. — Takvo je zahvaljivanje u molitvi vrlo ko- 
risno i bez njega molitva ne vrijedi. Jer, po riječima 
svetog Bernarda, nezahvalnost je žarki vjetar koji 
suši izvor pobožnosti, rosu milosrđa i potoke milo- 
sti. 32 

4. Treće je što se traži za savršenu molitvu, da 
se u molitvi ne misli na drugo osim na ono što se 
moli. Vrlo je nepristojno da se ustima s Bogom 

31 Pismo 41, br. 1. 

32 Govor 51 o Pjesmi nad pjesmama, br. 6. 

govori jedno a srcem misli na drugo, da se pola 
srca upravlja prema nebu a pola ostavlja na zemlji. 
Takve molitve ne uslišava Bog. Riječima Psalma: 
»Iz sveg/srca vapijem, Gospodine, usliši me« (Ps 
119, 145), tumači Glosa: Srce razdijeljeno ne može 
izmoliti što prosi. 33 Za vrijeme molitve službenica će 
Božja odvraćati svoje srce od svih vanjskih briga, 
od svih svjetskih želja, od svake tjelesne ljubavi, 
i usmjeravati ga prema nutrini, te svim srcem i du- 
šom težiti prema onome kome upravlja svoju moli- 
tvu. To ti savjetuje i tvoj zaručnik Isus kad u Evan- 
đelju kaže: »A ti kad moliš, uđi u svoju sobu, zatvo- 
ri vrata te se pomoli Ocu svom u tajnosti« (Mt 6, 6). 
U sobu si ušla kad si sve svoje misli, sve želje, sva 
čuvstva zatvorila u tajne odaje srca. Zatvorila si 
vrata, kad brižno čuvaš svoje srce da te nikakve 
misli tvoje ni maštanja u molitvi ne priječe. »Moli- 
tva je, kaže Augustin, obraćanje duše k Bogu po- 
božnim i poniznim čuvstvom«. 34 

5. Poslušaj, pobožna sestro, poslušaj službenice 
Kristova, prikloni uho svoje riječima usta mojih 
(usp. Ps 78, 1). Ne daj se prevariti, ne daj se zavesti, 
ne gubi ploda molitve svoje, ne gubi ugodnosti, ne 
gubi slasti koju moraš crpsti iz molitve. Molitva je 
posuda kojom se milost Duha Svetoga zahvaća iz 
preobilnog izvora slasti presvetoga Trojstva. To 
je iskusio pobožni prorok David koji kaže: »Otva- 
ram usta svoja zadahtan u žudnji« (Ps 119, 131). 
Otvaram usta svoja, kaže Glosa, moleći, tražeći, 
kucajući. 35 I zahvatih. Zar ti već nisam rekao što ti 

33 Usp. Augustin, Govori o psalmu 118, Govor 29, br. 1. 

34 Knjiga o Duhu i duši (među Augustinovim djelima), 
pogl. 50. 

35 Iz Augustinovih Govora o psalmu 118, Govor 27, 

br. 4. 


jc molitva? Poslušaj još jednom. Molitva je obra- 
ćenje duše k Bogu. Želiš li znati, kako ćeš dušu 
svoju k Bogu obratiti? Poslušaj. Kad moliš, moraš 
se sasvim sabrati i sa svojim dragim ući u sobicu 
srca te tu boraviti sama sa samim, zaboravljajući 
sve vanjsko i dižući se iznad sebe same svim srcem, 
svom dušom, svim čuvstvom, svom željom, svom 
pobožnošću. I ne popuštaj od molitve, nego se ža- 
rom pobožnosti sve više diži, dok ne dođeš u mjesto 
Šatora, dok ne dođeš k Domu Gospodnjem (usp. Ps 
42, 5). I kad tu okom srca ugledaš Zaručnika svoga, 
i kada okusiš kako je dobar Gospodin (Ps 34, 9) i 
kako je veliko milosrđe njegovo (Ps 31, 20), baci se 
u njegov zagrljaj, prioni uz njega usnama i cjelivaj 
ga najdubljom pobožnošću. Tako ćeš, sva izvan sebe, 
sva u nebu, sva preobražena u Krista, jedva moći 
suzdržati duh da ne klikneš s prorokom Davidom: 
Ne može se utješiti duša moja. Spominjem se Boga 
i uzdišem (Ps 77, 3 — 4). 

6. Da bi ti se, draga sestro, duh u molitvi što 
više uzdigao i što bolje Bogom raspalio, upamti do- 
bro da nas tri stvari dižu u zanos: ponekad velika 
poboinost, ponekad veliko divljenje i ponekad veli- 
ka radost. 

7. Rekoh da nas ponekad diže u zanos velika 
poboinost, tako da duša sebe više ne shvaća i 
uzdignuta iznad sebe prijeđe u zanos. Tada nas obu- 
zme toliki oganj želje za nebom da nam sve što je 
vani postaje odvratno i dosadno a plamen nutarnje 
ljubavi raste iznad svake ljudske mjere. Duša se ra- 
stapa i u sebi razlijeva kao vosak i diže se prema 
nebu poput mirisava dima. Tada smo prisiljeni 
s Prorokom kliktati: »Malaksalo mi tijelo i srce: 

okrilje srca moga, i baštino moja, o Bože, dovijeka« 

(Ps 73, 26). 

8. Ponekad padamo u zanos od prevelika div- 
ljenja. Duša rasvijetljena božanskim svjetlom i za- 
nesena divljenjem najvećoj ljepoti dođe u stanje 
takve zapanjenosti da potpuno iziđe iz svog polo- 
žaja i, poput bljeska munje, nošena vrhunskim že- 
ljama i uzdignuta iznad sebe, diže se u visine tim 
više što se više bila spustila u ljudske dubine pro- 
matrajući sebe u svjetlu neviđene ljepote. Tada * 
mora sa svetom Esterom uskliknuti: »Spazih te, go- 
spodaru, kao anđela Božjega, pa mi se uznemiri srce 
od straha pred sjajem tvojim. Jer si, gospodaru, 
divan, i lice ti je puno dražesti« (5, 2a). 

9. Ponekad nas baci u zanos prevelika radost. 
Duša obiljem nutarnje ugodnosti napojena, štoviše 
i opijena, potpuno zaboravi što jest i što je bila, 
nađe se u nekom nadzemaljskom stanju, u zanosu 
neke divne sreće. Tada kliče s Prorokom: »Kako 
su mili stanovi tvoji, Gospodine nad vojskama! Du- 
ša mi gine i čezne za dvorima Gospodnjim. Srce 
moje i moje tijelo kliču Bogu živomu« (Ps 84, 2 — 3). 

10. Tako, dakle, mora službenica Božja nastojati 
oko pobožne molitve i vježbati se u njoj da se ospo- 
sobi za kontemplaciju i uživanje Božje ugodnosti. 

To će postići često moleći, pročišćavajući oko srca 
i neumorno se vježbajući u pobožnosti. Ne pristoji 
se da duša stvorena na sliku Božju, sličnom Bogu 
postala, Božjom krvlju otkupljena, za blaženstvo 
osposobljena, trčkara oko zemaljštine. Ona se mora 
popeti na kerubine, letjeti na krilima vjetra i proma- 
trati samo presveto Trojstvo i Kristovu ljudsku na- 
rav, razmatrati slavu i radost nebeskih građana, to 
jest anđela i svetih. — Ali tko ti se danas bavi ta- 


kvim meditacijama, tko istražuje nebeske radosti, 
tko srcem i dušom boravi u nebu? Malo ih je takvih! 
Stoga dobro odgovara nekim redovnicima ono što 
kaže sveti Bernard: »Njihovo bi nastojanje moralo 
biti da pobožnošću osvoje nebesa, da duhom šetaju 
po nebeskim nastambama, da pozdravljaju apostole 
i proroke, da se dive pobjedama mučenika. A oni 
sve to ostavljaju i robuju požudama tijela, služe tje- 
lesnosti, zadovoljavaju svoj trbuh«. 36 


36 Govor o Pjesmi nad pjesmama, br. 3. U originalnom 
tekstu ima nekih dodataka. 

ŠESTO POGLAVLJE 

O RAZMIŠLJANJU ISUSOVE MUKE 

1. Žar pobožnosti se čuva i hrani razmišljanjem 
Isusove muke. Potrebno je, stoga, da onaj tko želi 
u sebi sačuvati neugasiv žar pobožnosti često i uvi- 
jek očima srca svoga promatra Isusa kako umire na 
križu. Gospodin govori u Levitskom zakoniku: »Va- 
tra na žrtveniku mora uvijek gorjeti; ne smije se 
gasiti. Neka svako jutro svećenik na nju naloži drva« 
(6, 5). 

Poslušaj, pobožna sestro! Oltar Božji tvoje je 
srce. Na toin oltaru treba da uvijek gori vatra žarke 
pobožnosti, koju ćeš svaki dan hraniti drvima Kri- 
stova križa i razmatranjem njegove muke. 0 tom 
govori prorok Izaija kad kaže: »S radošću ćete crpsti 
vodu iz izvora spasenja« (12, 3). Kao da hoće reći: 
Tko god želi od Boga vode milosti, vode pobožnosti, 
vode kajanja, neka je zahvati iz izvora spasenja, to 
jest iz pet rana Isusovih. 

2. Pristupi, dakle, službenice Božja, nogama 
svojih osjećaja k Isusu ranjenom, k Isusu trnjem 
okrunjenom, k Isusu na križ raspetom, i s blaženim 
Tomom apostolom pogledaj na rukama njegovim 
znak od čavala, stavi prst svoj u mjesto od čavala, 

stavi svoju ruku u njegov bok (usp. Iv 20, 25). I ne 
samo to, nego uđi sasvim kroz ranu njegova boka, 
uđi do srca Isusova i tu, žarkom ljubavlju prema 
raspetomu, u Krista pretvorena, raspeta čavlima 
straha Božjega, probodena kopljem istinske ljubavi, 
ranjena mačem duboke sućuti, ništa drugo ne traži, 
ništa drugo ne želi, u drugom ne traži utjehe nego 
da i ti možeš s Kristom umrijeti na križu. Tada ćes 
moći s apostolom Pavlom povikati: »S Kristom sam 
raspeta na križ. Živim — ali ne više ja, nego Krist 

živi u meni« (Gal 2, 19 — 20). 

3.0 muci Isusovoj razmišljaj kao od svih muka 
najsramotnijoj, najgorčoj, najobuhvatnijoj , najdu- 
ljoj. — Najprije razmišljaj, bogoljubna dušo, kako 
je smrt tvoga zaručnika Isusa bila najsramotnija. 
Bio je razapet kao lopov i razbojnik. U Starom za- 
konu takvom su se smrću kažnjavali samo najgori i 
najokrutniji zločinci, lopovi i razbojnici. — Pogledaj 
još veću Kristovu sramotu. Razapet je na najsra- 
motnijem i naj prezrenijem mjestu, na brdu Kalva- 
riji, gdje je bilo mnogo kostiju i ljesina. To je nije 
sto bilo određeno za na smrt osuđene: tu su vješali 
najgore zločince ili im glave rubili. — Pogledaj i 
ovu Kristovu sramotu: obješen je kao razbojnik 

među razbojnicima, i to u sredini kao najgori o 
njih. Izaija govori: »Među zlikovce bi ubrojen« (53, 

12). Još veća je sramota tvoga Zaručnika što su 

ga digli u zrak, objesili između zemlje i neba, kao 
da nije bio dostojan da živi i umre na zemlji. Velike 
li sramote i nepravde! Gospodaru zemlje uskraćen je 
svaki komadić na zemlji. Ništa na svijetu nije srna 
trano nedostojnijim od samog Gospodara svijeta. 
Tako je, dakle, smrt Kristova bila najsramotnija 
zbog vrste smrti, jer je obješen na mučilu; zbog 

društva, jer je ubrojen među zlikovce; zbog mjesta, 
jer je raspet na sramotnom brdu Kalvariji. 

4. Dobri moj Isuse, ti nisi samo jednom osra- 
moćen! A što nekog više sramote, to prezreniji je 
u očima svijeta. Gledaj, Gospodine Isuse! Tebe su 
u vrtu vezali, u Aninoj kući šamarali, u Kaifinu dvo- 
rištu pljuvali, u Herodovoj palači ismijavali, putem 
si križ nosio, na Golgoti raspet bio. Jao, gle sloboda 
sužnjeva je zarobljena, slava anđeoska ismijaya, 
život ljudski ubijen! Jao vama Židovi, dobro ste 
izvršili što ste obećali! Rekli ste: »Osudimo ga na 
smrt sramotnu (Mudr 2, 20). Sveti Bernard govori: 
Lišio se svoje jednakosti s Bogom uzevši narav slu- 
ge. Bio je sin i postao sluga. I nije primio samo 
narav sluge da služi, nego zlog sluge da ga tuku i da 
plati kaznu, iako nije bio kriv. 37 Bio je ne samo 
sluga slugu Božjih kao papa, nego i sluga slugu 
đavolskih, da služenjem izbriše najniže grijehe greš- 
nika. I, ni to mu nije bilo dosta. Izabrao je sebi 
najsramotniju smrt, da se ti ne bi prestrašila slične 
muke trpjeti. Ponizi sam sebe postavši poslušan do 
smrti, i to do smrti na križu, a ta je smrt najsra- 
motnija (usp. Fil 2, 7 — 8). 

5. Promatraj nadalje, pobožna djevice, kako je 
Kristova muka bila najgorča. Križ nije dopuštao da 
se udovi na nj rastegnuti ni u smrtnoj borbi stegnu, 
što je ipak neka utjeha i pomoć bijednom bolesni- 
ku. I dok je umirao nije imao gdje nasloniti glave. 
— Pogledaj još bolje, kako je gorka bila Isusova 
smrt! Što je netko nježniji, to više osjeća bol. A 
nije bilo nježnijeg tijela od tijela Spasiteljeva. Žen- 
sko je tijelo nježnije od muškog. A Kristovo je 


57 Govor u srijedu Velikog tjedna, br. 10. 


tijelo bilo djevičansko. Po Duhu Svetom začeto, ro- 
đeno od Djevice. Stoga je i muka Kristova bila od 
svih muka gorča, jer je on bio od svih djevica njež- 
niji. Ako se na samu pomisao smrti tako ražalostila 
njegova duša zbog tjelesne nježnosti da mu je znoj 
bio kao kaplje krvi što padahu na zemlju (usp. Lk 
22, 44), kolika mu je bila bol, kolika kazna okusiti 
sve strahote muke. Stoga govori sveti Bernard: Go- 
spodine Isuse Kriste, tjeskobu tvoga srca najbolje 
očituje tvoj krvavi znoj koji je oblio tvoje presveto 
tijelo dok si u vrtu molio. 38 Što si učinio, ti dobri 
dječače, da tako s tobom postupaju? Što si počinio, 
dragi mladiću, da te tako osude? Ja sam uzrok tvoje 
boli, ja sam krivac tvog umorstva. 39 — Promotri još 
bolje kako je bila gorka Isusova smrt. Što je netko 
neviniji, to mu je kazna koju trpi teža. Da je Krist 
podnosio one muke za svoje grijehe, bile bi mu 
barem malo lakše. Ali on nije počinio grijeha i pri- 
jevara se nije našla na ustima njegovim (usp. 1 Pt 
2, 22). To svjedoči i Pilat kad kaže: »Ja ne nalazim 
na njemu nikakve krivnje« (Iv 18, 3). On je odsjev 
vječne svjetlosti i zrcalo čisto djela Božjeg, i slika 
dobrote njegove, kaže Mudrac (Mudr 7, 26). 

6. Razmatraj još temeljitije kako je bila gorka 
smrt tvog ljubljenog Zaručnika Isusa Krista. Muka 
je to teža što je sveobuhvatnija. A Krist je trpio na 
svim dijelovima tijela. Ni najmanji ud mu nije ostao 
a da nije bio izložen nekoj osobitoj muci: »Od pete 
do glave nigdje zdrava mjesta, već ozljede, modrice, 
otvorene rane« (Iz 1, 6). Stoga je od velike boli 


38 Govor o životu i smrti Gospodnjoj (među Bernar- 
dovim djelima), br. 6. Nalazi se i među Anzelmovim djeli- 
ma kao Meditacija 9. 

39 Anzelmo, Govor 2. 

vikao: »Svi vi što putem prolazite, pogledajte i vi- 
dite, ima li boli kakva je bol kojom sam ja pogođen 
(Tuži, 12). Uistinu, Gospodine Isuse, nema boli kao 
što je tvoja. Toliko ti se krvi prolilo da je cijelo 
tvoje tijelo oblila. — Dobri i preslatki Isuse! Nije se 
kap nego val krvi razlio po svih pet dijelova tvog 
tijela. Tekla je iz ruku, tekla iz nogu kod raspinja- 
nja, tekla iz glave kod trnovog krunjenja, iz cijelog 
tijela kod bičevanja, iz samog srca kad su ga proboli. 
Čudo bi bilo, da je što krvi u tebi ostalo. Reci mi, 
Gospodine, reci mi, molim te, zašto si dopustio da 
se prolije tolika krv iz tebe, kad si jednom jedinom 
kapi mogao cijeli svijet spasiti! Znam, Gospodine, 
dobro znam. Učinio si to samo zato da pokažeš ko- 
liko me ljubiš. 

7. »Što da uzvratim Gospodinu za sve što mi je 
učinio?« (Ps 116, 12). Gospodine, dokle god budem 
živio, sjećat ću se tvojih napora u propovijedanju, 
tvog umora u hodanju, probdjevenih noći u molitvi, 
suza u razumijevanju ljudske bijede, bolova, uvreda, 
pljuvanja, šamara, izrugivanja, čavala i rana. Kad 
ne bih to činio, i od mene bi se tražila krv pravedni- 
ka, koja se prolila po zemlji (usp. Mt 23, 35). Tko 
bi glavu moju pretvorio u vrelo, a oči moje u vrutak 
suza da danju i noću plačem smrt Gospodina moga 
Isusa, koju je podnio ne za svoje već za moje grije- 
he (usp. Jer 8, 23)? Za naše grijehe probodoše njega, 
za opačine naše njega satriješe, govori prorok Izaiia 
(53, 5). 

8. I na kraju razmatraj kako je Isusova muka 
bila veoma duga. Još od prvog dana svoga rođenja 
sve do posljednjeg dana svoje smrti bio je uvijek 
u mukama, kako sam svjedoči po Proroku: »Bijedan 
sam i umirem već od dječaštva, klonuh noseći tvoje 

strahote« (Ps 88, 16). I na drugom mjestu: »Primao 
sam udarce svaki dan« (Ps 73, 14), to znači, cijeloga 
života — Promisli i s druge strane, kako je Isusova 
muka dugo trajala. Obješen je zato da mu bol ne bi 
brzo svršila, da mu se umiranje otegne, kako bi se 
što dulje i što teže mučio. 

9. Iz svega toga što rekoh zaključi, djevice Kri- 
stova i Božja službenice, kako je Isusova muka bila 
sramćtna, bolna, općenita i duga. A sve je to on 
podnio da privuče tvoju ljubav, kako bi ga zbog 
toga ljubila svim srcem, svom dušom, svom snagom. 
Da spasi roba, Gospodin je robom postao. Ima U 
od tog išta dobrohotnije? Podnio je smrt radi P ravde 
i iz poslušnosti Ocu. Ima li od tog išta pnvlačnije? 
Sin Boga Svevišnjeg bez ikakvih naših zasluga po- 
ložio je život svoj za nas. Može li nas išta više od 
toga potaknuti da ljubimo Boga? To je tako divno, 
da se od toga ništa prijateljski je, ništa divnije ni 
zamisliti ne može. To je tim veće, što je više za nas 
pretrpio. »Bog nije poštedio ni vlastitog Sina, vec ga 
je predao za sve nas. Kako nam neće dati sve ost ^° 
s njime« (Rm 8, 32)? Sve to nas poziva da ga ljubi- 
mo i da ljubljenog svog nasljedujemo. 

10. Jao onima koji su nezahvalni za toliku do- 
brotu, kod kojih Kristova smrt ne nalazi odjeka 
u duši! Pogledaj, govori Bernard, Isusovu glavu 

* sagnutu da te poljubi, ruke raširene da te zagrle, 
dlanove probušene da dijele, bok otvoren da ljubi, 
tijelo rastegnuto da se cijelo daruje. 40 Jao onima 
koji svojim grijesima Krista opet razapjnju usp^ 
Hebr 6, 6) i njegovim ranama nove boli dodaju 1 

40 Ovaj se navod ne može pronaći u Bernarđovim dje- 
lima. 

69, 27). Jao onima koji se ne daju potaknuti na 
sućut niti izazvati na dobrohotnost, koje tolika i 
tako dragocjena krv Kristova ne može raspaliti na 
krepost! Ti neprijatelji križa Kristova (usp. Fil 3, 
18) više pogrđuju Sina Božjega dok danas sjedi 
s desne Božje na nebu negoli nekoć Židovi dok je 
na križu visio! Takvima poručuje Gospodin po 
svetom Bernardu: Gledaj čovječe, što za tebe trpim. 
Ima li boli kao ova koju podnosim. Tebe zovem 
dok za te umirem. Gledaj muke, gledaj kazne/gle- 
daj čavle što me probadaju. Velika je vanjska bol, 
nutarnja je još veća, kad vidim tebe tako neza- 
hvalna. 41 

11. Čuvaj se dakle, sestro, čuvaj se da ne budeš 
nezahvalna za tolika dobročinstva, jer tolikom si ci- 
jenom plaćena. Stavi stoga Isusa kao znak na svoje 
srce (Pj 8, 6), kao pečat u vosak, utisni ga u svoje 
srce i reci s Prorokom: »Srce mi posta poput voska, 
topi se u grudima mojim« (Ps 22, 15). Stavi ga kao 
pečat na ruku (Pj 8, 6), da nikada ne prestaneš činiti 
dobro, da se nikada ne umoriš radeći za ime Isuso- 
vo, nego kad sve uradiš, tada tek počni kao da nisi 
ništa uradila. Ako nekad doživiš nešto žalosno, teško, 
odvratno, ili ti se nešto dobro ogadi, poleti k raspe- 
tom Isusu i pogledaj njegovu trnovu krunu, željezne 
čavle, koplje, promatraj rane na nogama, na ruka- 
ma, na glavi, ranu na boku, rane po svem tijelu. 
Razmisli koliko te je ljubio onaj koji je sve to za te 
pretrpio. Vjeruj mi, po tom susretu sva će ti se 
žalost pretvoriti u radost, sve teško u lako, sve od- 
vratno u prijatno, gorko u slatko. S Judom ćeš moći 

41 Među himnima koji se pripisuju svetom Bernardu 
nalazi se i ulomak koji sadrži gornje stihove. Usp. Mone, 
Hymni latini medii aevi I. 172. 


uskliknuti: Ono što mi se gadilo dotaći to mi je 
sada sva hrana u bolesti (6, 7). Drugim riječima: 
ono što mi je prije bilo odvratno, sada mi je zbog 
Kristove muke slatko i ugodno. 

SEDMO POGLAVLJE 

O SAVRŠENOJ LJUBAVI PREMA BOGU 

1. Malo prije sam te, službenice Božja, po Bož- 
jem nadahnuću poučio kako moraš vježbati svoj duh 
da bi se postupno dizala iz kreposti u krepost (Usp. 
Ps 84, 8). Sada, na sedmom mjestu, kanim govoriti 
o kreposti koja svaku krepost oživljava i jedina do- 
vodi čovjeka do savršenstva, a to je ljubav. Da bi 
se ukrotile mane, da bi se napredovalo u milosti i 
da bi se postigao vrhunac svake kreposti, ništa nema 
bolje, ništa korisnije od ljubavi. Stoga i govori Pro- 
sper u knjizi o kontemplativnom životu: »Ljubav je 
život kreposti, smrt mana«; 42 kao što se vosak topi 
na ognju, tako nestaje mana gdje se pojavi ljubav 
(usp. Ps 68, 3). Ljubav je tako jaka da ona jedina 
zatvara pakao, jedina otvara raj, jedina daje nadu 
u spasenje, jedina čini čovjeka Bogu milim. Ljubav 
je krepost u tolikoj mjeri da se ona jedina među 
krepostima naziva jednostavno krepošću. Tko nju 
posjeduje bogat je i sretan, tko je nema siromah je, 
prosjak i bijednik. Stoga one riječi prve poslanice 
Korinćanina »Ako ljubavi ne bih imao«, tumači 


42 Knjiga III, pogl. 13. 


Glosa: 43 Gledaj kako je velika ljubav. Nemaš li nje, 
uzalud ti drugo. Imaš li nju, posjeduješ sve. Tko nju 
zadobije, imat će Duha Svetoga. A Augustin kaže: 
»Ako nas krepost vodi u blaženi život, onda tvrdim 
da uopće nema kreposti osim vrhunske ljubavi pre- 
ma Bogu«. 44 Kad je, dakle, ljubav tolika krepost, 
onda najviše treba nastojati oko nje, i to ne oko 
bilo koje ljubavi, nego oko one kojom ljubimo Boga 
iznad svega i bližnjega radi Boga. 

2. A kako ti treba ljubiti Stvoritelja, poučava te 
sam tvoj Zaručnik u Evanđelju, kad kaže: »Ljubi 
Gospodina Boga svoga svim srcem svojim, svom 
dušom svojom i svom pameti svojom« (Mt 22, 37). 
Brižno poslušaj, draga službenice Kristova, kakvu 
ljubav traži od tebe tvoj ljubljeni Isus. On bez sum- 
nje želi čitavo tvoje srce, čitavu tvoju dušu, svu tvo- 
ju pamet, tako da u tvom srcu, u tvojoj duši, u 
tvojoj pameti nitko nema s njime dijela. Što ćeš 
činiti da uistinu Boga svoga ljubiš svim srcem svo- 
jim? Kako ćeš ga ljubiti svim srcem? Poslušaj sve- 
tog Ivana Zlatoustog: Ljubiti Boga svim srcem zna- 
či — ne imati srce ni jednoj stvari više naklono 
nego Bogu, ne uživati ni u čem svjetskom više nego 
u Bogu, radilo se o častima, o roditeljima ili o bilo 
čemu drugom. Ako si srcem privezana uz bilo koju 
od tih stvari, već ne ljubiš svim srcem«. 45 Molim te, 
jjjlužbenice Kristova, ne daj se zavarati u ljubavi. 
Ljubiš li nešto osim u Bogu ili radi Boga, ne ljubiš 
svim srcem. Stoga govori Augustin: »Gospodine, te- 


42 Glosa se u cijelosti nalazi kod Petra Lombarda, Ko- 
mentar 1 Kor 13, 1. . ,c 

44 Knjiga 1 0 običajima katoličke Crkve, pogl. n>, 

br. 25. 

45 Homilija 42 u Mt. 22, 37. 

be manje ljubi tko uza te ljubi još nešto«. 46 Ljubiš 
li nešto i zbog toga ne napreduješ u ljubavi prema 
Bogu, već ne ljubiš svim srcem. Ljubiš li nešto i 
zbog toga zanemaruješ što si dužna Kristu, već ne 
ljubiš svim srcem. Ljubi, dakle, Gospodina Boga 
svoga svim srcem svojim. 

3. I ne samo svim srcem, nego također i svom 
dušom treba ljubiti Gospodina Boga Isus* Krista. 
Kako svom dušom? Poslušaj svetog Augustina: 
»Svom dušom ljubiti Boga znači ljubiti ga svom 
voljom bez ikakva protivljenja«. 47 Uistinu, ljubiš 
svom dušom, kad rado i bez protivljenja radiš ono 
što znaš da Bog od tebe traži, a ne što ti želiš, što 
ti svijet savjetuje, na što tijelo potiče. Boga sigurno 
ljubiš svom dušom, kad iz ljubavi prema Isusu Kri- 
stu, ako treba, i život svoj smrti izlažeš. Ako si u 
nečem nemarna, već ne ljubiš svom dušom. Ljubi, 
dakle, Gospodina Boga svoga svom dušom svojom: 
suglašuj uvijek svoju volju u svemu s voljom Bo- 
žjom. 

4. I ne samo svim srcem i svom dušom, nego 
također i svom pameti ljubi Zaručnika svoga Gospo- 
dina Isusa. Kako ćeš ljubiti svom pameti? Opet ti 
kaže Augustin: »Ljubiti Boga svom pameti znači 
imati ga uvijek na pameti i ne zaboraviti ga ni- 
kada« 48 


46 Ispovijesti, knjiga 10, pogl. 29, br. 40. 

47 Govor 108 u Dodatku. Usp. Knjiga o Duhu i duši 
(među Augustinovim djelima), pogl. 35. 

48 Usp. Nav. mj. 

OSMO POGLAVLJE 

O USTRAJNOSTI DO KONCA 

1. Postigne li netko početak svih kreposti, još 
nije pred Bogom slavan ako nema i završnice svih 
kreposti: ustrajnosti, jer ni jednog smrtnika, bio ne 
znam kako savršen, ne treba hvaliti, ako nije dobro, 
koje je započeo, priveo dobru i sretnu svršetku. 
Ustrajnost je »završnica kreposti, majka zasluge, 
posrednica nagrade«. Stoga govori sveti Bernard: 
»Ukloni ustrajnost i krepost neće uroditi ni služe- 
njem, ni dobročinstvom, ni milošću, ni hvalom«. 49 
Malo bi vrijedilo što je čovjek bio religiozan, strp- 
ljiv, ponizan, pobožan i uzdržljiv, što je ljubio Boga 
i posjedovao darove kreposti, ne bude li imao ustraj- 
nosti. Jer sve kreposti trče, a samo ustrajnost dobiva 
nagradu (usp. 1 Kor. 9, 24), jer neće se spasiti onaj 
tko započne, nego tko ustraje do konca (usp. Mt 
10, 22). Ivan Zlatousti govori: »Kakva korist od pro- 
cvjetala sjemena ako se kasnije osuši?« 50 Kao da 
kaže: nema nikakve. 

2. Posjeduješ li već, djevice Kristova, kakve kre- 
posti — a tim više što stvarno posjeduješ mnoge 



49 Pismo 129, br. 2. 

50 Homilija 33, br. 5. 

kreposti — ustraj u njima, napreduj u njima, juna- 
čki se sve do smrti bori u Kristovoj vojsci, pa kad 
ti svane posljednji dan i dođe konac života, primit 
ćeš kao plaću svoga truda krunu slave i časti. Jedini 
tvoj Ljubljeni Isus Krist govori ti u Otkrivenju: 
»Ostani vjerna do smrti, i dat ću ti vijenac — život« 

(2, 10). Taj vijenac nije ništa drugo nego plaća vječ- 
nog života, za kojim treba da gore željom svi kršća- 
ni. On je tako velik, da ga nije nitko u stanju pravo 
procijeniti, tako bogat, da ga nitko nije u stanju 
iscrpsti, tako dugotrajan, da nikada neće prestati. 

— Na tu plaću, na taj vijenac poziva te ljubljeni 
Zaručnik tvoj Isus Krist u Pjesmi nad pjesmama: 
Pođi sa mnom s Libana, nevjesto, pođi sa mnom 
s Libana, pođi ovjenčat ćeš se (4, 8). Ustani, dakle, 
prijateljice Božja, zaručnice Isusa Krista, golubice 
Kralja vječnoga, dođi, požuri na svadbu Sina Božje- 
ga, jer sav te dvor nebeski čeka, jer sve je već pri- 
premljeno (usp. Mt 22, 4). 

3. Pripravan je divan i plemenit posluznik da ti 
služi; skupa i ukusna hrana da te okrijepi; drago i 
ugodno društvo da se s tobom veseli. — Ustani, 
dakle, i požuri na svadbu, jer stoji već pripravan 
divan posluznik da ti služi. Taj poslužnik je anđeoski 
zbor, štaviše, sami Sin Boga višnjega, kako svjedoči 
o sebi u Evanđelju: »Zaista, kažem vam, sam će se 
pripasati, a njih posaditi za stol te ih dvoriti« (Lk 
12, 37). Kako će slavni biti tada siromasi i odbačeni: 
sam Sin Boga, višnjeg Kralja, i sav zbor vojske kra- 
ljevstva nebeskog njima će služiti! 

4. Pripremljena je i hrana, skupa i ukusna, da 
te okrijepi. Sam Sin Božji prostire stol svojom ru- 
kom, kako kaže u Evanđelju: »Ja vam dajem kra- j 
ljevsku čast kao što ju je Otac moj meni dao, da 

jedete i pijete za mojim stolom u mome kraljevstvu« 
(Lk 22, 29 si.). Sretan onaj tko bude u kraljevstvu 
nebeskom jeo od onog kruha koji je na vatri Duha 
Svetoga ispečen u peći djevičanske utrobe! »Tko 
bude jeo od ovoga kruha, živjet će zauvijek« (Iv 6, 
51). Tom hranom, tim kruhom, hrani i krijepi svoje 
izabrane za svojim stolom Kralj nebeski, kako govo- 
ri u knjizi Mudrosti: »Narod si svoj hranio hranom 
anđeoskom, slao mu s neba gotov kruh koji je imao 
u sebi svaku slast i ugađao svakom ukusu ... i 
mijenjao se u što je tko htio« (16, 20 si.). Takva je, 
eto, okrepa božanskog stola. 

5. Pripravljeno je ondje i drago i ugodno druš- 
tvo da se s tobom veseli. Bit će tu Isus s Ocem i 
Duhom Svetim, Marija s cvjetnom vojskom djevica, 
apostoli, mučenici, priznavaoci i nebeska vojska svih 
izabranika. Jadan onaj tko ne bude pribrojen tako 
plemenkom društvu! Usahla je do kraja želja sva- 
koga tko se toj družbi pridružiti ne želi. 

6. Znam, časna službenice Kristova, da ti želiš 
Krista. Znam da svim silama nastojiš pridružiti se 
društvu i zagrljaju vječnog Kralja. A »sada raspali 
svoje srce i dušu, uzdigni svoj um i razmišljaj koli- 
ko god možeš. Ako je svako pojedinačno dobro 
samo za se ugodno, zamisli kako je ugodno ono 
dobro koje u sebi sadrži svu ugodnost svih dobara. 
Ako je stvoreni život dobar, kako je tek dobar život 
koji stvarj. Ako je ugodno ostvareno spasenje, kako 
je tek ugodno ono spasenje od kojeg svako drugo 
spasenje dolazi«. 51 Sto će imati i što neće imati onaj 
tko to dobro uživa? Imat će, sigurno, sve što htjed- 
ne; neće imati što ne htjcdne. Bit će tu dobra i tijela 


51 Anzelmo, Proslogion, pogl. 24. 

55 


l 



i duše, koja »oko nije vidjelo«, ni uho čulo, ni srce 
ljudsko zamislilo« (1 Kor 2, 9). Što na sve strane 
lutaš, službenice Božja, tražeći dobro za svoju dušu 
i tijelo? Ljubi jedino dobro, u kojem su sva dobra, 
i to ti je dosta. Želi jednostavno dobro, koje je sve 
dobro, i ništa ti više ne treba. 

7. »Tu je ono što ljubiš, sestro moja, tu je što 
želiš, čestita djevice. Što ljubiš, sestro moja, što 
želiš, djevice čestita? Tu je sve#što ljubiš, sve što 
želiš. Uživaš li u ljepoti, pravednici će sjati poput 
sunca (Mt 13, 43). Uživaš li u dugu i čestitu životu, 
tu je zdrava vječnost, jer pravednici će navi jeke 
živjeti i spas je pravednika vječan (usp. Mudr 5, 16 
i Ps 37, 39). Uživaš li u sitosti, kad se probudiš sita 
ćeš ga se nagledati (usp. Ps 17, 15). Uživaš li u piću, 
potocima slasti svojih on će te napojiti (usp. Ps 36, 
9). Uživaš li u ugodnoj glazbi, ondje pjevaju anđeo- 
ski zborovi i bez prestanka Boga slave. Uživaš li 
u časti i bogatstvu, Bog će svoje sluge i službenice 
postaviti nad mnogim (usp. Mt 25, 21), štaviše, zvat 
će se i bit će Božji sinovi i kćeri (usp. Mt 5, 9). Gdje 
bude Bog, bit će i oni, baštinici Božji, službenici 
Kristovi« (Rim 8, 17). 

8. »Kakvo je i koliko veselje gdje je takvo i 
toliko dobro? Uistinu, Gospodine Isuse, oko nije vi- 
djelo, uho nije čulo, ljudsko srce nije pomislilo (1 
Kor 2, 9) u svom životu, koliko će tebe tvoji sveti 
ljubiti, koliko se u tebi radovati u blaženom životu. 52 
Koliko tko Boga ovdje ljubi, toliko će se ondje u 
Bogu radovati. Stoga, ovdje Boga mnogo ljubi — da 
se ondje u njemu mnogo raduješ. Neka ovdje raste 
u tebi ljubav Božja, pa ćeš ondje u punini posje- 


52 Anzelmo, Nav. mj. 


dovati radost u Bogu. »Neka stoga razmatra duša 
tvoja, neka govori o njemu jezik tvoj, neka ga ljubi 
srce tvoje, neka ga gladuje duša tvoja, neka ga žeđa 
tijelo tvoje, neka ga želi cijelo biće tvoje, dok ne 
uđeš u veselje Gospodara svoga«, 53 dok ne dođeš u 
zagrljaj Ljubljenoga, dok te ne uvede u ložnicu ljub- 
ljeni Zaručnik tvoj, koji s Ocem i Duhom Svetim 
živi i kraljuje jedini Bog po sve vijeke vjekova. 
Amen. 


53 Nav. mj. I ovo svoje djelce kao i Breviloquium i 
Soliloquium Bonaventura završava navodeći Anzelma. 

MISTIK LJUBAVI 

Izdiže se iz zlatnoga vijeka skolastike — koja 
je stvorila teološku sintezu, obogaćena djelima Ari- 
stotela, Platona i Augustima — i poput Serafina 
uzlijeće jedinoj i vječnoj Ljubavi — Bogu. 

Sa Duns Skotom i Tomom Akvinskim, Bona- 
ventura je prvak skolastičke filozofije, dajući nam 
divna djela teološke i metafizičke misli. 

Dok Toma u filozofiji slijedi Aristotela, Bona- 
ventura Platona i Augustina. Misao sv. Augustina 
je osnovna komponenta i nadahnuće Franjevačke 
škole. 

Dok Toma rasvjetljuje duh, Bonaventura ras- 
plamsava srce, dajući primat ljubavi, a ne razumu. 
I sam papa Leon XIII, s kojim je započela obnova 
skolastike kritičkim izdanjima njenih autora, sma- 
tra Bonaventuru prvakom mistične teologije. Za 
Bonaventuru nije primarna filozofija; ona služi 
teologiji, koja je najsavršenija znanost, jer počinjp 
od Prvog počela — Boga, i k njemu vodi, kao zad- 
njoj Nagradi. — I Toma objašnjava ovaj primat 
i potrebu teologije — svete nauke, Božje objave — 
nad filozofijom (koja se temelji na razumskom za- 
ključivanju): S obzirom da je čovjek usmjeren pre- 
ma Bogu kao cilju »koji nadilazi shvaćanje njegova 

razuma . . za ljudsko spasenje bilo je neophodno 
potrebno da Božja objava upozna čovjeka s onim 
što nadilazi njegov razum . . — Ona je i savrše- 
na mudrost, jer počinje od vrhunaravnog i najdub- 
ljeg Uzroka i u nju uviru sve znanosti. 

Vrhunac jg pak teologije — mistika! 

I upravo tu, na planu mistike, Bonaventura će 
nam ostaviti svoja vrijedna djela, koja odišu spe- 
kulativnom dubinom, bogatim sadržajem, inventiv- 
nošću i mističnim žarom njegove velike duše. 

Dok je filozofija staroga vijeka bila upravljena 
na stvari i bića, na elemente, kod skolastika dolazi 
na prvo mjesto čovjek, kao osoba, obdaren od Boga 
divnim darovima: razumnom dušom — slobodnom 
voljom, koju poštuje i sam Stvoritelj; naglašen je, 
kao i u naše doba, egzistencijalni vid. 

Bonaventura čovjeka motri u povezanosti s Bo- 
gom, kao izraz Božjeg savršenstva, kao Njegov od- 
raz — sliku. Bog mu je iznad svega, Izvor, Središte 
i Uvir, a u čovjeku otkriva odsjev te Vječne Mu- 
drosti. 

Bića su mu kao stepenice uspinjanja Bogu. Sav 
vidljivi svijet o Njemu zbori, i odraz je Nevidljivo- 
ga. Iz svih stvari u svijetu, kao iz zrcala, zrači ta 
čudesna i beskonačna Božja savršenost. 0 čovjeku 
razmišlja u svjetlu Apsolutnoga. 

I uzdiže njegov duh, kao najsavršeniji dio 
čovjeka, koji je pozvan na sudioništvo s Bogom. 
Taj duh mu je iznad uma. 


1 SV. TOMA, Suma teologije I, 1 p. čl. 1 — Zbornik u 
povodu 700. obljetnice smrti sv. Tome Akvinskoga, Zgb. 

1974, str. 265, preveo dr Tomo Vereš. 


No, ne naglašava samo da je čovjek slika Božja 
— po duhu, tj. razumu i volji, nego želi da on 
postigne sličnost s Bogom. A ona se postizava po 
milosti. 

Naime, prvo uzročno Počelo — Bog stvorilo je 
razumni duh. Da bi taj duh bio dostojan vječnoga 
blaženstva i bio jedan s Duhom Božjim, mora pri- 
miti posebni Božji dar — milost, koja nas su- 
obličuje s Božjim Duhom, i mi postajemo jedno 
s Bogom. To je ponovno stvaranje, savršenije od 
prvog stvaranja; milost je savršenost Božjeg Bića. 
To je ulaz u život Božanskih Osoba — Presv. Troj- 
stva. To je iskustvena spoznaja — mistika! 

Iskustvo Apsolutnoga. 

I Bonaventura će naglasiti: ». . . i blaženstvo se 
sastoji u gledanju Njega«. 1 2 

I koliko je čovjek postigao veću sličnost s Bo- 
gom, koliko je više u Njemu, tim je savršeniji. A 
savršenstvo je u Ljubavi, tj. u sjedinjenju s Ljuba- 
vi. I cilj sve spoznaje jest ljubav; čin volje, a ne 
uma. Ljubav, koja je vrhunaravni, božanski dar, 
učinak milosti Duha Svetoga. Ta ljubav opet dovodi 
do najdublje spoznaje Boga. 

I kad Bonaventura zbori o Ljubavi — Izvoru 
svega što postoji, i ljubavi — daru te Ljubavi, onda 
mora spomenuti opus summum Dei — UTJELOV- 
LJENJE, koje je obuhvaćanje čovjeka ljubavlju. 
Sam Bog, iz ljubavi prema nama, grli našu povijest, 
našu Zemlju, našu egzistenciju; grli našu narav, da 
nas sjedini sa svojom božanskom naravi; Bog po- 


2 SV. BONAVENTURA, Put duha k Bogu, V, 8 — KS, 
Zgb. 1974. 

staje čovjek, da čovjek ima sudioništvo s Bogom! 

I to po daru milosti. Sto je čovjek više vjerniji mi- 
losti, i po njoj se više suobličuje s Kristom patni- 
kom, utoliko je u njemu i naglašeniji taj božanski 
elemenat — sličnost s Bogom; ima veću iskustve- 
nu spoznaju Boga, koja ga vodi mističnom sjedi- 
njenju, u kojemu se Bog doživljava kao božanska 
milina — divina suavitas. A svaki je čovjek dužan 
da teži za ovom kontemplacijom (motrenjem) Boga, 
ovom iskustvenom spoznajom, koja je vrhunac sve- 
ga, tj. da postigne i dostigne svoj pravi i jedini Cilj, 
svoju Svrhu. 

To suobličenje s Kristom traži trajan napor. 

Na zemlji moramo postići »puninu dobi Njegove«, 
tj. postići sličnost s Kristom — patnikom — čovje- 
kom, da bismo tako postigli i sličnost s proslavlje- 
nim Kristom — Bogom; da bismo s Njime uskrsli 
na preobraženi život. 

Za Bonaventuru, kao i za Ivana Duns Skota i 
Teilharda de Chardina, Krist je Centar Svemira, 
Alfa i Omega; žeđa bregova vječnih . . . 

I ovo neposredno iskustvo prisutnosti Krista, 
ovo suobličenje s Njime, ovo sudjelovanje u Božje- 
mu životu predmet je i sadržaj mistike, is- 
kustvene spoznaje, božanske harmonije. 

Na temelju iste, Bonaventura ostvaruje sintezu 
teoloških disciplina savršenije nego drugi skolastici 
visokog — zlatnog srednjeg vijeka. Po njemu se sva ' 
teološka spoznaja oslanja na ovu duboku — mističnu 
spoznaju, na — Ljubav. Ljubav je smisao i cilj sve- 
ga stvorenoga! A Bog se kao Ljubav daruje čovjeku 
iz čiste ljubavi. Grli svoga stvora, kojega neće da 
izgubi. 


Već sam čovjek ima urođenu ideju o Bogu, o 
njegovoj egzistenciji, a to je naglasio i Ivan Damaš- 
čanski (De fide Orthodoksa): »U sve ljude po pri- 
rodi usađena je spoznaja Božjeg postojanja«, za 
razliku od Tome, koji smatra da i tu ideju obliku- 
jemo samo u dodiru s osjetilnim stvarima. A kon- 
stitucija čovjeka i njegove psihe zbori o tome; 
njegova beskonačna težnja za Puninom, za Srećom, 
za Ljubavlju. 

No i Toma to objašnjava, kad kaže: »Spoznaja 
Božjeg postojanja nam je po prirodi usađena, ali je 
neodređena i prilično mutna, tj. ona je prisutna u 
čovjekovoj težnji prema Bogu kao svojoj sreći«.' 

Taj Bonaventurin teološki kristocentrizam otvo- 
ren je punini Trojstva; — u Beskraj. 

* 

* * 

Brat Bonaventura — Ivan Fidanza rođen je oko 
god, 1217. u Bagnoregio-u, blizu Viterba, u Italiji. 
Sluša predavanja na Sveučilištu u Parizu, 1243. stu- 
pa u Franjevački red; 1252. stječe doktorat iz teo- 
logije na Sorboni, gdje postaje i profesor na istoj 
Sorboni, skupa s Tomom Akvinskim. 

2. II 1257. na generalnom kapitulu u Rimu, u 
Ara Coeli, izabran je za vrhovnog poglavara Franje- 
vačkog reda. Dok se nalazi na La Verni, piše Put 
duha k Bogu, kao spomen na svog serafskog Oca 
Franju. — Na njegov prijedlog kardinali izabiru za 
papu Grgura X, koji Bonaventuru izabire za svoga 
kardinala i za biskupa u Albanu, te za svoga surad- 

3 SV. TOMA, Suma teologije, I, 2. p. Cl. L 

nika u pripremanju općeg crkvenog ekumenskog 
sabora u Lyonu. Isti je otvoren 7. V 1274. On bijaše 
duša toga Koncila. 28. VI bilo je svečano potpisano 
sjedinjenje istočne sa zapadnom — rimskom Crk- 
vom i tom prigodom je Bonaventura održao glavnu 
propovijed. Iza toga naglo oboli i umire — dne 
15. VII 1274. godine. Papa Siksto IV proglašuje ga 
svecem — 14. IV 1482, a 1587. dobiva naslov crkve- 
nog naučitelja — »doctor mysticus«. 

* 

* * 

Među mističnim djelima sv. Bonaventure isti- 
ču se: De triplici via (Trostruki put), Lignum vitae 
(Drvo života), Vitis mystica (Mistični trs) i dr. 

Također i ovo djelo, u vrsnom prijevodu fra- 
njevca dra O. Leonarda Oreča: De perfectione vitae 
ad sorores. — Pismo sestrama o savršenom životu 
upućeno je vjerojatno opatici s. Izabeli, sestri fran- 
cuskog kralja sv. Ljudevita, klarisi i njenim sestra- 
ma, koja je molila savjete za napredak u pobožno- 
sti. I on joj ih daje u osam poglavlja: 

1) Upoznaj sebe. Poput reflektora rasvjetluje 
dušu i razotkriva njezine mane, požude, baštinjene 
po istočnoj krivnji; podučava, opominje. To upo- 
znavanje sebe neophodno je potrebno: »Ne može 
znati što treba misliti o anđeoskom ili Božjem duhu 
onaj tko ne misli prije o svom«* Ako je duh čovje- 
čji » zarobljen osjetnim, nije u stanju naći sebe kao 
Božju sliku . . ,«. 5 

Pismo sestrama o savršenom životu. I, 5. 

5 Ibidem, I, 6. 

2) 0 pravoj poniznosti. Ona je potrebna »da 
upoznavši pravo svoje nedostatke, istinski budeš 
ponizna i u vlastitim očima iskreno malena«. 6 

Da se postigne savršena poniznost, treba ići 
trostrukim putem: Prvi je put — Promatranje Boga, 
kao počela svakog dobra, od koga primamo sve što 
imamo. 

Drugi je put sjećanje na Krista, koji bijaše po- 
nižen, prezren, smrvljen do kenoze, i upriličenje 
svome Uzoru. 

Treći je put — promatranje sebe. Odakle dola- 
ziš, kamo ideš? Naglašuje da »pravu poniznost do- 
kazuje strpljivost«. 7 

3) O savršenom siromaštvu. Na ljubav prema 
siromaštvu, dvije stvari potiču redovničku osobu: 
božanski primjer i božansko obećanje; primjer Spa- 
sitelj ev kroz sve etape njegova mukotrpnog zemnog 
života, i obećanje vječne nagrade, koja je sam — 
Bog! 

4) O šutnji i poslušnosti. »Tko mnogo govori 
lako nanese nepravdu i Bogu i čovjeku . . .; potreb- 
no je da samostanska čeljad znadu šutjeti, pa će 
sačuvati i mir srca i mir tijela«. 8 Ističe da je šutnja 
nebeskog podrijetla! 

5) O molitvi. Molitvom se otvaraju vrata Srca 
Božjega, stječu sve milosti, osvaja nebesko kraljev- 
stvo. 

»Molitva je posuda kojom se milost Duha Sve- 
toga zahvaća iz preobilnog izvora slasti Presv. Troj- 

6 Ibid., II, 1. 

7 Ibid., II, 7. 

s Ibid., IV, 1. 

stva«, 9 jer »mora službenica Božja nastojati oko po- 
božne molitve i vježbati se u njoj, da se osposobi 
za kontemplaciju i uživanje Božje ugodnosti«} 0 

6) O razmišljanju Isusove muke. »Oltar Božji 
tvoje je srce. Na tom oltaru treba da uvijek gori 
vatra žarke pobožnosti, koju ćeš svaki dan hraniti 
drvima Kristova križa i razmatranjem njegove mu- 
ke«} 1 Posebno svraća pažnju na razmatranje Nje- 
gove muke, podnesene za nas, i zorno opisuje poje- 
dinačne prizore, zaključujući: »Čuvaj se, sestro, da 
ne budeš nezahvalna za toliko dobročinstvo, jer 
tolikom si cijenom plaćena«} 2 

7) O savršenoj ljubavi prema Bogu. Zbori »o 
kreposti koja svaku krepost oživljava i jedina do- 
vodi čovjeka do savršenstva, a to je ljubav«} 2 A ka- 
kvu to ljubav traži Bog? 

»On bez sumnje želi čitavo tvoje srce, čitavu 
tvoju dušu, svu tvoju pamet, tako da u tvom srcu, 
u tvojoj duši, u tvojoj pameti nitko nema s njime 
dijela «. 14 

8) O ustrajnosti do konca. Naglašava potrebu 
ustrajnosti, koja je kruna i nagrada svih kreposti; 
po kojoj se dolazi do konačnog cilja — Boga. 

»Stoga, ovdje Boga mnogo ljubi, da se ondje 
u njemu mnogo raduješ . . ., dok ne dođeš u zagrljaj 
Ljubljenoga, dok te ne uvede u ložnicu ljubljeni Za- 
ručnik tvoj«} 5 


9 Ibid., V, 5. 

10 Ibid., V, 10. 

11 Ibid., VI, 1. 

12 Ibid., VI, 11. 

13 Ibid., VII, 1. 

14 Ibid., VII, 2. 

15 Ibid., VIII, 8. 


* 

* * 

Iako je ovo djelo namijenjeno redovnicama, 
koristit će svima onima koji teže za savršenijim du- 
hovnim životom. 

Bonaventura realističnim i svježim stilom 
daje poduke koje su praktične naravi. On voli isti- 
nu, te ništa ne uljepšava, a zna oštricom i »kirur- 
škog noža« da zasječe u živo tkivo, bez lažnog obzi- 
ra, i odstrani sve što smeta čistoj ljubavi. Služi se 
metaforama i simbolima da izrazi unutarnja, du- 
hovna stanja, upravljajući dušu svome Izvoru, gdje 
prestaje »govor riječi«, a nastupa šutnja ljubavi — 
iskustvo Boga. A Bonaventura želi da dovede toj 
Ljubavi, gdje se smiruju sve težnje: gdje je duša 
uronjena u zagrljaj Trojstvenoga Života. 

S. Marija od Presv. Srca, 

urednik 

